text:
Mikhail Kalashnikov
Hi Mikhail Timofeevich Kalashnikov (ha Ruso: Mиxaи́л TиMoфéeBич KaлáшHиkoB, natawo Nobyembre 10, 1919 - Disyembre 23, 2013) usa nga sikat nga Ruso nga disenyador hin pusil. Natawo hiya hin kablas nga pesante nga pamilya han baryo han Kury ha Altai nga rehiyon, nagtikang hiya han iya karera ha inhenyeriya hin pagtrabaho dida hin tren nga depot, nga diin hi Kalashnikov nakagtuon mahitungod han mekaniks. Han 1938 igin-draft hiya ngadto han Pula nga Army ngan nagsirbe hiya komo kumander hin tanke dida han mga syahan nga bulan han Dako nga Gyera Patriotika. Han Oktubre 1941 nasamaran hin duro hi Kalashnikov ha gyera ngan ginpauli hiya tikang han frontlines. Nagtikang hiya paghimo han iya syahan nga disenyo hin pusil dida hin hospital ngan waray la mag-iha, binmulig hiya hin worship hin depot han Moscow Aviation nga Instituto. Samtang nagtrabaho hiya didto hi Kalashnikov nakaghimo hin pira nga mga inobasyon para han mga tanke, lakip han mga ini in mekanismo nga nakag-ihap kon pira ka tira an ginpusil. Ha sulod hin pira ka tuig, iginlabaw hiya ngadto han posisyon nga hefe-nga-inhenyero ngan gintaga-an hin darudamo nga mga materyales nga puyde gamiton. Han 1947, gindisenyo niya an AK-47 (usa nga acronym para han "Avtomat Kalashnikov modelo 1947"). Han 1949 an AK-47 nga pansalakay nga rifle ginbutang han operasyon han Pula nga Army; katapos hini, an disenyo amo an nagin pinakasikat nga imbensyon ni Kalashnikov.
Hi Kalashnikov, nga nagtikang komo imbentor-nga-nagtutdo-han-iya-kalugaringon, sinmaka ngadto han prominente nga posisyon nga Disenyador-Heneral hin mga gagmay nga armas para han Army Sovietika. Ha iya disenyo nga inhenyeriya nga departamento, nagtrabaho hira Hugo Schmeisser ngan hi Dr. Gruner (MG 42), usa nga pioneer ha larangan han teknolohiya han sheet metal embossing, tubtob han mga 1950s. Dugang pa, mayda pipira nga mga Aleman nga trabahante nga ginlista o ginpirit pagtrabaho ha USSR ha ilarom han teknikal nga disenyador. Ha urhe nga bahin han iya karera, nagdebelop hi Kalashnikov hin squad automatiko nga armas nga variant han AK-47, nga tinawag nga RPK (Ruchnoi Pulemyot Kalashnikova o kon ha Winaray: Maga-an nga Machinegun ni Kalashnikov), ug nagdebelop gihapon han PK (Pulemyot Kalashnikova o Machinegun ni Kalashnikov), nga nagamit hin darudako nga cartridge (ini ngahaw an full-powered rifle cartridge nga gingamit han Mosin-Nagant nga rifle). An cartridge nagamit hin paha-hin-bala pagkarga hin bala imbes nga magazine. Ha iba nga mga bahin, haros amo la gihapon nga disenyo. Inin mga disenyo nagamit hin dako ha mga butang nga nahahanungod ha ira, bisan pa an AK-47 amo la gihapon an primarya nga garamiton han infantry.
Tikang han 1949 hi Mikhail Kalashnikov nag-ukoy nga nagtrabaho han iya nitibo nga bungto han Izhevsk. Han 2004, nagtikang hiya pagbandilyo han iya kalugaringon nga brand hin vodka[1]. Sumat niya han Reuters Television, "Karuyag ko ig-upay ngan padukwagon han maupay nga ngaran han akon armas pinaagi hin pagbuhat hin mga mag-upay nga butang." Ini nga bag-o nga brand 41% nga alkohol ngan ginbaligya ha bug-os nga kalibutan upod han iya pag-aproba.
Hi Mikhail Kalashnikov nakaduha premyohi han titulo nga Bayani han Sosyalista nga Labor. Han 1998 ginpremyohan hiya han Orden ni San Andres an Protoclete (opдeH CBяToro AHдpeя ПepBoзBaHHoro). Tenyente-Heneral it iya ranggo militar. Hiya usa nga Doktor hin Teknikal nga mga Siyensyas.
An iya anak ha urhi nga panahon nagin disenyador hin mga armas, ngan napirde dida han dipala na-iha nga "Abakan" disenyo nga kompetisyonnga nagresulta han pagpili ngan pagkarawat han AN-94 Nikonov nga rifle han Ruso nga army.
Mga Sumpay ha Gawas[igliwat | edit source]
- Biyograpiya mahitungod kan Mikhail Kalashnikov
- Lain nga Biyograpiya mahitungod kan Mikhail Kalashnikov
- Virtual tour hin Museo mahitungod kan Kalashnikov
- 'I sleep soundly' - Usa nga Interview kan ug artikulo mahitungod kan Mikhail Kalashnikov nga an edad 83, tikang han The Guardian nga peryodiko.
- An Biyograpiya han Main Gun nga Disenyador nga hi Mikhail Timofeevich Kalashnikov - Opisyal nga biyograpiya
- Automat Kalaschnikow nga salida nagdokumento han tawo ug han iya makina


c: text/html

text:
MANILA, March 2 (PIA) -- An gobyerno en nag-alotaga hin P9 milyones para han kan Pangulo Benigno S. Aquino III primero nga pagbisita ngadto ha nasud ha Malaysia tikang han Pebrero 27 ngadto ha Marso 1, sering ni Executive Secretary Paquito N. Ochoa Jr. dida han Huwebes.
An Pangulo en lumakat kanina nga aga para Kuala Lumpur pinaagi hin chartered flight, kaupod hera Foreign Affairs Secretary Albert Del Rosario, Finance Secretary Cesar Purisima, Trade Secretary Gregory Domingo, Cabinet Secretary Herminio Coloma, Presidential Management Staff Chief Julia Andrea Abad, Mindanao Development Authority Chairperson Luwalhati Antonino, ngan Presidential Protocol Chief Celia Anna Feria.
An pundo para han nasabi nga pagbisita han nasud en nag-uupod han transportasyon, akumodasyon, pagkaon, ekepahi ngan han iba pa nga mga panginahanglan han Pangulo ngan han iya 57 ka-meyembro han opisyal nga delegasyon para han kalakat.
Hi Pangulo Aquino en nabisita ha Kuala Lumpur ha imbitasyon han kanan Malaysia Hadi o Supreme Head of State Tuanku Abdul Halim ngan Prime Minister Najib Razak.
Hi The Yang Di-Pertuan Agong o an Hadi en mananagbalay hin usa nga bangkete para kan Pangulo Aquino han Febrero 28.
“An aton Pangulo en nakikita nga makikigsaru-sarabot parti hin pipira nga mga isyu nga may ginka-usahan o pareho nga interes ha politika, ekonomeya, ngan kuoperasyon ha depensa han mga lider han Malaysia. Natuo ako nga hi Pangulo Aquino en magigin tistigo ha pagpirma hin pipira nga mga ginkasarabutan parti kuoperasyon ha kultura ngan kuoperasyon ha edukasyon,” sering ni Ochoa.
Sering ni Ochoa, an Chief Executive en nakatalaan gihapon pakigkirita han mga negosyante han Malaysia ngan han Pilipino nga kumonidad ha Kuala Lumpur. (Trans. by maa/PIA8)

robotstxt: allowed

filter: keep


text:
John F. Du
Hi John Forrosuelo Du, D.D., (natawo ha Bantayan, Cebu, Oktubre 18, 1954), usa nga padi han Singbahan Katoliko Romano ha Pilipinas. Hiya an yana nga nalingkod nga Arsobispo han Palo ha Leyte, Pilipinas.[1] Ginbutang hiya hin kasanhi nga bakante nga sede nga nabakante tungod han pagpasaka kan arsobispo Jose S. Palma ngadto han Arkidiosesis han Cebu.
Biyograpiya[igliwat | edit source]
Natawo hi John Du dida han Oktubre 18, 1954. Ginhimo hiya nga Obispo han Timici. Gin-ordenar hiya nga padi ha Cebu, Pilipinas dida han Hunyo 1, 1979 katapos hin pakakuha hin mga degree ha pilosopiya ngan teolohiya tikang han Seminaryo nga Kolehiyo han San Carlos ha Sugbo ngan han Divine Word nga Seminaryo ha Syudad han Tagaytay.[2] Ha 1997, ginhimo hiya nga Kabulig nga Obispo han Cebu ni Papa Juan Pablo II. Ginhimo hiya nga Obispo han Dumaguete dida han Abril 21, 2001.
Han 2012 hiya an tesorero han CBCP ngan mangulo han CBCP Pension Plan. An arkidiosesis han Palo mayda 1.2 ka milyon o ribo nga mga Katoliko tikang han 2004 ngan an mga suffragan nga diosesis hini naglakip han Borongan, Calbayog, Catarman ngan Naval.[3]
Arsobispo han Palo[igliwat | edit source]
Han Pebrero 25, 2012, ginpasaka ni Papa Benedicto XVI hi Obispo John Du ha pagka-Arsobispo han Palo han bakante nga sede ni Arsobispo Jose S. Palma.[4]


text: An Tinagalog o Tinag-alog nga pinulongan (kon ha Tinag-alog: Wikang Tagalog) usa nga Austronesyano nga yinaknan ha Pilipinas. Ini amo an lumad nga yinaknan ha mga butnga nga dapit han isla han Luzon, ngan han mga hagrani nga mga isa. Lumad gihapon ini nga yinaknan ha Mindoro ngan Marinduque. Ini amo la nga yinaknan nga lumad ha Pilipinas nga gintututdo komo usa nga aradman o subjek han bug-os ha Pilipinas. Siring han iba amo daw ini an ginbatikan o ginbasehan han nasudnon nga yinaknan nga Filipino (nga tinawag nga Pilipino ugsa han 1987) kondi mayda liwat mga nasiring nga iton Filipino o Pilipino, usa la nga kalain nga Tinag-alog.


text:
Provincia de Teruel
An Teruel usa nga probinsya han komunidad autonoma han Aragón, han butnga nga Espanya.
Ginsasapitan ini han mga probinsya han Tarragona, Castellón, Valencia (upod han exclave hini nga amo an Rincón de Ademuz), Cuenca, Guadalajara, and Zaragoza.
An kapital hini Teruel gihapon an ngaran.
An kahaluag han probinsya 14,809 ka km². An populasyon hini 138,686 (2003), ngan tikang hini mga ika-upat nga bahin hini naukoy didto han kapital ngan an densidad han populasyon 9.36/km². Mayda ini 236 nga mga munisipyo, ngan labaw katunga hini nga mga munisipyo mga barrio nga mayda gurugamay hin 200 ka tawo. Kitaa an Lista han mga munisipyo ha Teruel.
Kitaa gihapon an Lista hin mga Aragones nga comarcas.


text:
SEOUL, South Korea, Oktubre 20 (PIA) – Nagpasalamat hi Pangulo Benigno S. Aquino III kan Pangulo Park Geun-hye han mapaso nga pagkarawat nga ginhatag ha iya ngan han iya delegasyon kun diin sering niya nga an kan Park pagigin pangulo en mismo makasaysayan.
Dida hin usa nga toast han State Dinner, nagsering an Pangulo ngan sugad han iya nanay nga nagin una nga Pilipina nga nangulo han iya nasud, “ginkakaptan mo an eksklusibo nga prebilehiyo han pagserbi ngan pangulo han iyo nasud bali pinaka-una nga babaye nga Pangulo.”
“Nagdadahum ako nga magkakaada ka hin kadig-on ngan kusog para magdara han imo mga tawo ngadto hin mas matibaksi nga kabubuwason para han Korea,” sering han Pangulo.
Ginpasalamatan gihapon niya an katawhan han Korea “para han pagkarawat nga era ginpakita diri la para ha akon kundi ngadto gihapon han haros maabot 50,000 nga mga Pilipino nga nangungukoy hin respetado, ngan produktibo nga mga kinabuhi dinhi ha iyo nasud.”
“Sugad man han mga naeksperyesiyahan han akon mga paysano han iyo kabuutan ngan kamaluluyon, hitaas an akon kumpyansa nga an iyo mga paysano ha Pilipinas en nakakaeksperyensya han klase han kamapaso nga pagkarawat ngan pakigsangkay nga mga pamatasan han Pilipino nga nasyon,” sering han Pangulo.
“Madam President, an aton mga nasyon en ginhigtan han hilarum nga mga pakigsumpayan. Dida han 1950’s, an akon nasud en nahihinayhinay pa pagtindog tikang han kasamok han 2nd World War. Usa ka-milyon nga mga Pilipino en nagkawawara dida han total nga populasyon nga dose miyones. Gintutduan kami nga an Manila en naika-duha la han Warsaw ha tema han kadistruso. Pero, ha pagtawag han amon mga sangkay nga mga Koreano, an akon mga paysano en usa han mga nanguna ha pagbaton,” sering niya.
Ginsumatan han Pangulo an lider han Korea kun tipaunanho han iya tatay, an nawara nga Senador Benigno Aquino Jr. gin-coveran an giyera ha Korea bali usa nga batan-on nga reporter, kun diin sering magkasugbong an mga Pilipino ngan mga Koreano han pakigbisog.
“Sugad han amon pagigin magkausa han nakalabay, yana napabilin kami hin kakumitido ha pagbulig ha kada tagsa, natindog hin magkasugbong ha pagtrabaho ngan mapabilin an kahimyang, kakusog nga kuoperasyon han aton parti han kalibutan,” sering niya.
Ha pagtapos, ginpakianhan han Pangulo an lider han Korea para hin usa nga toast para ha iya padayon nga maupay nga panlawas ngan maupay nga kabubuwason “samtang pinangungundahan nimo an iyo nasud ngadto mas hirhitaas nga hingangadtuan.” (Trans. by MAA/PIA-8)
http://www.pcoo.gov.ph/today.htm#President_Aquino_thanks


text:
Nasiring Ka ba
—“Oo Pero Diri Ngay-an”?
Hunahunaa ini nga kahimtang: Usa nga tigurang nga membro han Hospital Liaison Committee an nakigsabot ha usa nga batan-on nga brother nga magpapartner hira pagsangyaw ha Domingo han aga. Kondi hito nga aga gintawagan hiya hin usa nga bugto nga an asawa naaksidente ha awto ngan gindara ha hospital. Napabulig ha iya ito nga bugto basi mamiling hin doktor nga mag-oopera nga diri magamit hin dugo. Salit ginkansela han tigurang an ira sabot han batan-on nga brother basi buligan an pamilya nga aada ha makuri nga kahimtang.
Ini an usa pa nga kahimtang: Usa nga solo nga nanay nga may duha nga anak an gin-imbitar hin mag-asawa nga ira kakongregasyon para ha usa nga pangiklop. Han ginsumatan niya an iya mga anak mahitungod hito, nalipay gud hira. Eksayted na gud hira nga umabot ito nga gab-i. Kondi usa na la ka adlaw antes hito, an nanay ginsidngan han mag-asawa nga may nahitabo nga diri ginlalaoman salit kinahanglan nira ikansela an imbitasyon. Ha urhi, hinbaroan han nanay an hinungdan han mag-asawa. Katapos hiya imbitaron, an mag-asawa gin-imbitar liwat han pipira nira nga kasangkayan ha pariho nga gab-i, ngan ginkarawat nira ito.
Syempre, sugad nga mga Kristiano kinahanglan naton tumanon an aton mga saad. Diri gud kita sadang sumiring hin “Oo pero Diri ngay-an.” (2 Cor. 1:18) Kondi sugad han iginpapakita han duha nga ehemplo, iba-iba an sitwasyon. May mga panahon nga baga hin waray gud kita mahihimo kondi kanselahon an usa nga ginkasabotan. Naeksperyensyahan ito ni apostol Pablo.
HI PABLO GIN-AKUSARAN NGA PABUROBAG-O
Han 55 C.E., samtang nakadto hi Pablo ha Efeso ha iya ikatulo nga pagbiyahe sugad nga misyonero, nagplano hiya pagtabok ha Dagat Aegean pakadto ha Corinto ngan tikang didto makadto hiya ha Macedonia. Ha iya pagtipabalik ha Jerusalem, nagplano hiya pagbisita ha kongregasyon han Corinto ha ikaduha nga higayon, posible basi kuhaon an ira kinaburut-on nga regalo para ha kabugtoan ha Jerusalem. (1 Cor. 16:3) Nahibaro kita hito tungod kay ha 2 Corinto 1:15, 16, aton mababasa: “Tungod hini nga pagsarig, nagplano ako hadto pagkada ha iyo ha ikaduha nga higayon basi malipay na liwat kamo. Mahapit ako dida basi makigkita ha iyo ngan katapos makadto ako ha Macedonia. Tikang ha Macedonia mabalik ako ha iyo ngan mapaupod ako ha iyo hin pipira ka distansya pagtikadto ko ha Judea.”
Ha nahiuna nga surat ni Pablo, baga hin iginsumat niya ha mga kabugtoan ha Corinto an mahitungod han iya plano ha pagbisita ha ira. (1 Cor. 5:9) Kondi waray pag-iha katapos niya igsurat ito, hinbatian niya tikang ha panimalay ni Cloe nga may pagkabahin-bahin ha kongregasyon. (1 Cor. 1:10, 11) Nagdesisyon hi Pablo nga bag-uhon an iya siyahan nga plano, ngan nagpadara hiya hin surat nga aton mababasa yana ha 1 Corinto. Hito nga surat, naghatag hi Pablo hin mahigugmaon nga sagdon ngan pagsaway. Iya liwat gin-unabi nga iya ginbag-o an iya ruta ha pagbiyahe, ginsumatan hira nga makadto anay hiya ha Macedonia ngan katapos ngadto ha Corinto.—1 Cor. 16:5, 6. *
Posible nga han nakarawat han kabugtoan ha Corinto an surat ni Pablo, an pipira nga “sobra-kaopay nga mga apostol” hito nga kongregasyon nag-akusar ha iya nga paburobag-o an iya hunahuna ngan diri nagtutuman han iya mga saad. Sugad nga pagdepensa ha iya kalugaringon, hiya nagpakiana: “Han ginplano ko ito, waray ko hunahunaa nga diri ito importante, diri ba? O ginpaplano ko ba an mga butang uyon ha panhunahuna han tawo, salit nasiring ako nga ‘Oo, syempre’ ngan katapos nasiring nga ‘Diri, diri gud’?”—2 Cor. 1:17; 11:5.
Bangin kita magpakiana, Hini nga kahimtang tinuod gud ba nga ginhunahuna ni Pablo nga ‘diri importante’ an iya ginsiring? Syempre diri! An pulong nga iginhubad nga ‘diri importante’ nangangahulogan hin paburobag-o an hunahuna, sugad hin usa nga tawo nga diri masasarigan ngan diri nagtutuman han iya mga saad. An pakiana ni Pablo nga “ginpaplano ko ba an mga butang uyon ha panhunahuna han tawo?” nakabulig unta ha mga Kristiano ha Corinto nga masabtan nga an pagbag-o ni Pablo han iya plano diri tungod kay diri hiya masasarigan.
Marig-on nga ginbaton ni Pablo an akusasyon, hiya nagsurat: “Pero sugad la nga masasarigan an Dios, diri kami nasiring ha iyo hin Oo pero Diri ngay-an.” (2 Cor. 1:18) Sigurado nga han ginbag-o ni Pablo an iya mga plano ginhunahuna niya kon ano an pinakamaopay para ha iya kabugtoan ha Corinto. Ha 2 Corinto 1:23, mababasa naton nga ginbag-o niya an iya siyahan nga plano pagkadto ha Corinto basi ‘diri hira dugang nga masubo.’ Oo, gintagan niya hira hin higayon basi sulbaron anay an problema antes niya hira bisitahon. Ngan ito an ira ginbuhat. Samtang nakadto hi Pablo ha Macedonia, hinbaroan niya kan Tito nga an iya surat nakabulig gud ha ira nga masabtan an ira sayop salit nagbasol hira. Nakapalipay gud ito kan Pablo.—2 Cor. 6:11; 7:5-7.
AN “AMEN” GINSISIRING HA DIOS
An akusasyon nga paburobag-o hi Pablo ngan diri nagtutuman han iya mga saad mahimo magpasabot nga diri liwat hiya masasarigan ha buruhaton nga pagsangyaw. Kondi ginpahinumdoman ni Pablo an mga taga-Corinto nga iya iginsangyaw ha ira hi Jesu-Kristo. “An Anak han Dios nga hi Kristo Jesus nga iginsangyaw ha iyo pinaagi ha amon, karuyag sidngon, pinaagi ha akon ngan kanda Silvano ngan Timoteo, waray magin Oo pero nagin Diri, lugod an Oo pirme Oo ha iya kahimtang.” (2 Cor. 1:19) Makakasiring ba kita nga an susbaranan ni Pablo nga hi Jesu-Kristo diri masasarigan? Diri! Ha bug-os nga kinabuhi ngan ministeryo ni Jesus, pirme hiya nagyayakan han kamatuoran. (Juan 14:6; 18:37) Kon tinuod gud ngan masasarigan an iginsangyaw ni Jesus ngan ito gihapon nga mensahe an iginsangyaw ni Pablo, kon sugad masasarigan liwat an pagsangyaw ni Pablo.
Syempre, hi Jehova amo an “Dios han kamatuoran.” (Sal. 31:5) Makikita naton ini ha sunod nga iginsurat ni Pablo: “Mationan-o man kadamu an mga saad han Dios, nagin Oo ito pinaagi ha iya,” karuyag sidngon, pinaagi kan Kristo. Tungod kay nagpabilin hi Jesus nga matinumanon han nakanhi pa hiya ha tuna, makakasarig kita nga tutumanon ni Jehova an iya mga saad. Hi Pablo nagpadayon: “Salit pinaagi liwat ha iya [Jesus] ginsisiring an “Amen” ha Dios basi makaghatag kita hin himaya ha iya.” (2 Cor. 1:20) Oo, hi Jesus an garantiya mismo ni Jehova, an “Amen,” nga tutumanon gud Niya an ngatanan Niya nga saad!
Sugad la nga hi Jehova ngan hi Jesus pirme nagyayakan han kamatuoran, pirme liwat gintutuman ni Pablo an iya ginsisiring. (2 Cor. 1:19) Diri paburobag-o an iya hunahuna, ngan waray hiya magsaad “uyon ha panhunahuna han tawo.” (2 Cor. 1:17) Lugod, ‘nagkinabuhi [hiya] uyon ha espiritu.’ (Gal. 5:16) Ha iya pakig-upod ha iba, pirme niya ginbubuhat kon ano an makakaopay gud ha ira. An iya Oo nangahulogan hin Oo!
AN IMO BA OO NANGANGAHULOGAN HIN OO?
Yana, komon na la ha mga tawo nga diri nagkikinabuhi uyon ha mga prinsipyo ha Biblia an diri pagtuman ha ira mga saad kon nagkakaada hin bisan gutiay la nga problema o kon may butang nga mas karuyag nira buhaton. Ha negosyo, an “oo” diri pirme nangangahulogan hin “oo,” bisan kon may ginpirmahan nga kasabotan. Diri na gintatagad han damu an pag-asawa sugad nga kasabotan nga sadang tumanon ha bug-os nira nga kinabuhi. Lugod an pagtikadamu han nagdidiborsyo nagpapakita nga damu an nagtatagad han ira panumpa ha kasal sugad nga diri seryoso nga kasabotan nga masayon la tapuson.—2 Tim. 3:1, 2.
Kumusta ka man? An imo ba Oo nangangahulogan hin Oo? Tinuod, sugad han gin-unabi ha tinikangan hini nga artikulo, bangin may mga sitwasyon nga kinahanglan mo kanselahon an imo ginhimo nga pakigsabot, diri tungod kay paburobag-o an imo hunahuna, pero tungod ha mga butang nga diri mo kontrolado. Kondi sugad nga Kristiano, kon nagsasaad ka o nakikigsabot, sadang mo buhaton an ngatanan basi tumanon ito. (Sal. 15:4; Mat. 5:37) Kon bubuhaton mo ito, makikilala ka sugad nga tawo nga masasarigan, usa nga nagtutuman kon ano an iginsaad ngan pirme nagyayakan han kamatuoran. (Efe. 4:15, 25; San. 5:12) Kon nakikita han mga tawo nga masasarigan ka ha ngatanan nga butang, bangin mas andam hira mamati kon iginsusumat mo ha ira an kamatuoran mahitungod ha Ginhadian han Dios. Salit hinaot nga siguruhon naton nga an aton Oo mangahulogan gud hin Oo!
^ par. 7 Waray pag-iha katapos igsurat ni Pablo an 1 Corinto, nagbiyahe hiya ha Troas ngadto ha Macedonia, diin iya iginsurat an 2 Corinto. (2 Cor. 2:12; 7:5) Ha urhi, ginbisita gud man niya an Corinto.


text:
LEGAZPI CITY-- Arestado an sarung opisyal kan Bureau of Fire Protection Bicol makalihis ining mag-iskandalo an magpaputok nin badil sa banwaan kan Daraga, Albay.
Nakigkig na sana man an mga pagtaraid ni Fire Officer 1 Angelo Franco, residente kan Barangay Sagpon, kan madangog an putok kan badil.
Napag araman na buyong an suspek asin kinuha an saiyang badil saka nagpaputok.
Tolos na dinakop kan mga nagrespondeng pulis an suspek na ngunyan an nakakulong na mantang dinara man sa crime laboratory an mga nakuhang ebidensya.


text:
Compartir tu Busqueda
Videos Relacionados
Escucha y Descarga la mejor Musica de Hi Hi Ha Ha Ha Get Tune Net mp3 Gratis en Linea, Musica Hi Hi Ha Ha Ha Get Tune Net MP3 Online Free
Download Hi Hi Ha Ha Ha Get Tune Net xd, atau dengar mp3 Hi Hi Ha Ha Ha Get Tune Net online sebelum download mp3 tersebut. (Hi Hi Ha Ha Ha Get Tune Net.mp3) Hi Hi Ha Ha Ha Get Tune Net download, Hi Hi Ha Ha Ha Get Tune Net mp3 percuma, carian Hi Hi Ha Ha Ha Get Tune Net mp3 download, Hi Hi Ha Ha Ha Get Tune Net music download, free mp3 Hi Hi Ha Ha Ha Get Tune Net.


text:
Category:Czech Republic
Mga ubos-nga-kaarangay
Ini nga kaarangay mayda han mga nasunod nga 31 nga mga ubos-nga-kaarangay, tikang hin 31 nga kabug-osan.
Mga pakli ha kaarangay nga "Czech Republic"
An mga nasunod nga 2 ka mga pakli aada hini nga kaarangay, tikang hin 2 nga kabug-osan.
Media ha kaarangay nga "Czech Republic"
An mga nasunod nga 7 ka mga fayl aada han hini nga kaarangay, tikang hin 7 nga kabug-osan.
- Andrea Sedláčková.JPG
7.6 nga MB
- Babický les -důlní...
3.4 nga MB
- Moldauquelle 2014 074.JPG
1.49 nga MB
- Městské gymnázium a...
638 nga KB
- Pelicanfeeding.JPG
880 nga KB
- Sňatky a rozvody 1950...
14 nga KB
- Zdenek Stybar 2012.jpg
2.42 nga MB


text:
TACLOBAN CITY- Patay an usa ha 16 nga mga preso nga pumuga haCalbayog City jail dida han naglabay nga Abril 2 mahuman ini ha umato ha mga otoridad han makit-an, 9km tikang han mao nga presuhan kagabi.
An mao nga preso in guinkilala kan Nelwin Juanerio may kaso nga murder samtang sumurender naman ha mga brgy. tanod hi Roel Cuanico nga may kaso nga robbery.
Ini an guinkumpirma ha Bombo Radyo Tacloban ni Jail SSupt. Herman Grande, Regional Director han Bureau of Jail Management and Penology.
Ha pagkayana in padayon pa an guinbubuhat nga hot pursuit operation han mga kapulisan ngan kasundaluhan ha 14 pa nga mga pugante nga guinkakalakipan nira Dindo Calagos (rape), Romeo Coligado (rape), Edwin Abria (murder), Freddie Cagomoc (robbery), Malix Lucente (murder), Efren Pante (murder), Ian Pante (murder), Roberto Pintuan (violation of Sec. 5 RA9262 VAWC), Romeo Carpio (murder), Romeo Pinote (rape and attempted rape), Gerry Dealagdon (murder), Crisanto delos Reyes (frustrated murder), Joey Agas (highway robbery) ngan Dante Helilio (highway robbery).
Sumala kan Grande, waray pa naman hira iguinpapagawas nga shot-to-kill order o paghahatag hin pagalipay para han ikadadakop han mga preso lugod nanawagan ini ha pamilya han mga preso nga makigkooperasyon nala ha ira ngan kumbinsihon nga sumurender an ira ka- pamilya.
Una hini, in 16 nga mga preso an nakapuga ha Calbayog City Jail dida han nakalabay nga miyerkules samtang nagbubuhat hin bible study sa sakob hanmao nga pasilidad kun guin guindis-armahan an mga an mga nakabantay ha ira nga jail guards ngan nadara an mga higtaas nga kalibre hin pusil.


text:
Pag-awayan ha Puebla
An Pag-awayan ha Puebla nahinabo dida han Mayo 5, 1862 harani ha syudad han Puebla, Mehiko, dida han Franses nga intervention ha Mehiko. Ini usa nga dako nga pagdaog han Mehikano, ngan ginsasaurog ini ha tagsa tuig komo Cinco de Mayo.
Mga kaagi nga nagpauna[igliwat | edit source]
Han urhe nga bahin han 1861, hi Napoleon III han Fransya nagpadara han iya mga kasundalohan ha Mehiko, kuntalosay pagkuha hin bayad han mga utang hin kasanhi nga gobyerno han Mehiko. Hi Presidente Benito Juárez uyon nga baydon inin mga utang, pero ha mga installment la. An tinuod nga panuyo ni Napoleon III amo in pagbungkag han Gobyerno Konstitusyonal han Mehiko, magtukod hin monarkiya nga ugop han Fransya, ngan padukwagon an iya pagkontrol tubtob ha Butnga ngan Salatan nga Amerika (Súdamerica).
An mga kasundalohan ni Napoleon III nag-okupar han syudad han Veracruz han Disyembre 8, 1861. An tuod nga panuyo han ekspedisyon nasabtan dayon.
An Pag-awayan[igliwat | edit source]
An mga paso nga tipangadto ha Puebla ginsasalipdan han mga Fuerza (Fort) Guadalupe ngan Loreto. Hi Zaragoza nagsumpay han mga fort pinaagi hin mga depensiba nga mga kanal nga ginbuho tabok han dalan.
An panahon nagpabor han mga Mehikano. An pag-inuran han panahon naghimo han tuna nga lapok, nga nakahinay han pag-abante han artilyeriya Franses.
Tungod kay nakatamay hiya han mga Mehikano nga kasundalohan, an Franses nga heneral nga hi Heneral Lorencez naghunahuna nga an mga Mehikano mangangatras tikang hin makusog nga pakig-away. Dida han udto, gindirekta niya an iya syahan nga pagsalakay ha butnga nga posisyon han mga Mehikano. An mga Mehikano waray magpabantad ngan ira ginpaatras an mga Franses. An Franses nag-regroup ngan naglansar hin duha pa nga mga pagsalakay, nga mga nagkapipirde.
Sinmalakay hin pagbalos an mga Mehikano. Usa nga puwersa hin mga Zacapoaxtla ngan Xochiapulco nga mga lumad, nga an damo ini ha ira armado la hin mga sundang, nakapirde hin bahin han mga Franses. Hi Porfirio Díaz (nga magigin Presidente han Mehiko) namuno hin disiplinado nga kompanyiya hin Mehikano nga nangangabayo nga inmataki ha flank han mga Franses. Natapos an pakig-away han 4:30 p.m.
Han pagsirom na, inmatras an mga Franses hin pira ka distansya. Naghulat hi Heneral Lorencez hin duha ka adlaw para hin Mehikano nga kontra-opensiba, pero hi Zaragoza diri karuyag umatake han Franses ha abre nga patag, nga diin mawawara an iya depensiba nga bentaha. Tungod kay diri hiya karuyag maghimo hin usa pa nga pagsalakay ngan tungod kay diri maupay an panahon nga nag-upod hin pag-uran hin granizo o hail, ginpa-atras ni Lorencez an iya mga puwersa ngadto ha Orizaba.
Katapos[igliwat | edit source]
Han Mayo 10, 1862, gindeklara ni Presidente Juárez nga an anibersaryo han Pakig-away ha Puebla magigin nasudnon nga adlaw hin pagsaurog, nga tinatawag nga "Pakig-away ha Puebla nga Adlaw" o Cinco de Mayo. Bisan kon ginkikilala ini nga adlaw hin pagsaurog, ha yana diri ini federal nga adlaw-hin-pagsaurog o holiday ha Mehiko, ngan depende la kon iton mga tawo mayda bakasyon tikang ha iskwela o trabaho.
An mga Franses nakasabot nga an ira puwersa ekspedisyonaryo kulang hin kusog han ira panuyo-on, amo nga ira ini gindugngan hin mga 30,000 pa nga mga kasundalohan. Han 1863, an mga Franses nagmarcha naliwat tipangadto ha Syudad han Mehiko, pero hini nga panahon, ginlaktaw nira an Puebla. Pagkatapos han ira malinamposon nga pagkuha han kapital, ira gin-installar an puppet nga rehimen ni Emperador Maximiliano.
Bisan kon an Pakig-away ha Puebla waray makapugong han Franses nga pagkontrol han Mehiko, importante pa gihapon ini nga pagdaog para han mga Mehikano. Amo ini an nagpahataas han ira morale ngan nag-aghat han ira determinasyon pagtipa han invasion. Naghatag ini han gobyerno ni Juárez hin dako nga kinahanglanon nga oras. Bisan man kon napiritan hira pagbiya han Syudad han Mehiko ngan umatras ngadto ha amihanan, nagmantener pa gihapon hira hin gobyerno nga ginkilala hin damo nga mga nasod. Han 1867, ginpirde nira hi Maximiliano ngan an iya mga batos.
An Pakig-away han Puebla mayda gihapon importansya ha kaagi nga amo ini an nakapatay han mga paglaom ni Napoleon III nga madali an pagkontrola han Mehiko, nga iya plano gamiton komo base pagbulig han mga Confederate dida han Americano nga Gyera Sibil


text:
Relikya
Ha relihiyon, iton relikya[1] in bahin hin liwas hin uska santo o venerado nga tawo, o bisan ano nga klase hin kinadaan nga butang panrelihiyon, nga hinayhinay nga ginpreserbar para han panuyuan hin pagvenerasyo o nakakaptan nga panhinumduman. Mahinungdanon it relikya ha asoeto hin pipira nga porma han Budhismo, Kristiyanismo, Hinduismo, Shamanismo, ngan damo pa nga iba nga relihiyon.
Mga kasarigan[igliwat | edit source]
- ↑ Abuyen, Tomas A. DICTIONARY English Waray-Waray/Tagalog. National Book Store. Mandaluyong City. ISBN 971-08-6529-3. Tuig 2005. Pakli Ihap 304.


text:
Can-isak, Barugo, Leyte
An Can-isak usa ka baranggay ha bungto hin Barugo ha lalawigan han Leyte ha Sinirangan nga Kabisay-an nga rehiyon ha Pilipinas.
Sulod
An Tuna[igliwat | edit source]
An mga Tawo[igliwat | edit source]
Mga Industriya[igliwat | edit source]
Lakip han mga industriya hinin nga baranggay amo an paghimo hin tuba nga ginbabaligya ha mga dapit han Manila ngan Cavite. An pagtanom hin humay pati an pagkuha hin lugit amo in iba pa nga mga industriya dinhe.
Iba pa nga Impormasyon[igliwat | edit source]
An baranggay nagsasaurog han fiesta han santo patron hini nga hi San Agustin dida hit Mayo 25 ha tagsa tuig.
Mga Opisyal han Baranggay (2001-2007)[igliwat | edit source]
Kapitan: Juan Afable
Sangguniang Baranggay: Erlinda C. Royeras
Kapitan han SK:
Sekretarya:
Tresyurera:


text:
Venesya
An Venesya (ha Initalyano: Venezia, Venesyano: Venesia o Venexia; ha Kinatsila: Venecia; ha Iningles: Venice) usa nga syudad ha amihanan nga Italya, an kapital han rehiyon han Veneto. Upod han Padua, nalalakip an syudad han Padova-Venesya nga Metropolitano nga Area (nga may populasyon nga 1,600,000). Ha kaagi, an syudad usa ng naglulugaring nga nasod. Kilalado an Venesya nga "La Dominante", "Serenissima", "Hada o Reyna han Adriatico", "Syudad hin Tubig", "Syudad hin Mga Tulay", ngan "Syudad hin Kapawa". Ginsisiring hin agsob nga usa ini han mga gimahusayi nga syudad ha kalibutan.[1]
An syudad naglalakip hin 18 nga mga gudti-gudti nga puro o isla dida han bangalogon nga Laguna han Venesya ha daplin han Dagat Adriatico ha dumagsaan nga Italya. An maarat hin tubig nga laguna nahamutang ha butnga han mga ganghaan han Po (ha salatan) ngan han Piave (ha amihanan) nga mga Salog. Nalalakip han banabana hin populasyon nga of 272,000 ka molupyo an populasyon han bug-os nga comune han Venesya; mga 62,000 ka molupyo han kaagihanon o historiko nga syudad han Venesya (Centro storico); 176,000 ka molupyo ha Terraferma (ha literal nga Winaray "dig-on nga tuna"; an tawag han Mainland), nga kaurogan didto han dako nga frazione han Mestre ngan Marghera; ngan 31,000 ka molupyo nga naukoy han iba nga mga puro o isla dida han laguna.
An Republika han Venesya usa nga importante nga gahom ha kadagatan dida han Butnga nga Panahon ngan Renasimyento, ngan usa nga lugar hin pagtirok para hin paglansar para han mga Cruzadas ngan han Pag-awayan han Lepanto, ngan usa gihapon nga importante nga sentro hin komersyo (labi na hin seda, grano ngan komersyo hin panakot) ngan arte dida han ika-13 nga siglo tubtob han kataposan han ika-17 nga siglo.
Mga kasarigan[igliwat | edit source]
- ↑ Barzini, Luigi (1982-05-30). The Most Beautiful City In The World - The. New York Times. Ginkità dida han 2009-03-28.


text:
León Kilat
Hi León Kilat (Hulyo 27, 1873 - Abril 8, 1898) nga natawo ha ngaran nga Pantaleón Villegas usa nga namumuno ha Sugbo dida han Rebolusyon Pilipinhon patok han Espanya. Hi Kilat usa nga taga-Negros, natawo ha Bacong, Negros Oriental. Binmulig anay hiya hin katig-uban hin usa nga circus.
Dida han rebelyon patok han Espanya, hiya an namuno han mga rebolusyonaryo ha Sugbo. An syahan nga plano niya pagtikang han rebelyon han Dominggo han Pagkabanhaw, pero nasabtan han mga Katsila an mga plano para han rebelyon, amo nga ginliwat ni Kilat an iya plano ngan nagdecidir nga igtitikang dayon an rebelyon. Han Abril 3, 1898 han Dominggo han Palmas gintikang ni León Kilat an rebelyon ha Sugbo. Ini nga panhinabo, ginhihinumdoman han mga Sugboanon nga an Tres de Abril. Pero hi León Kilat gintraydor ngan ginpatay dida han Biyernes Santo Abril 8, 1898 ha Carcar, Sugbo.


text:
Ma Ying-jeou
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Ma Ying-jeou (Minat-an nga Tsinino: 馬英九; Yinano nga Tsinino: 马英九; pinyin: Mǎ Yīngjiǔ; natawo Hulyo 13, 1950) amo an ika-12 nga panahon ngan nalingkod ha yanâ nga Mangulo han Republka han Tsina (RT), nga kilalado hin agsob nga Taiwan, ngan hiya gihapon an Chairman o Mangulo han Partido Kuomintang, nga tinatawag gihapon nga Partido nga Tsino nga Nasyonalista. Nag-alagad anay hiya nga Ministro hin Hustisya tikang 1993 tubtob 1996, Alkalde han Taipei tikang 1998 tubtob 2006, ngan Chairman o Mangulo han Kuomintang (KMT) tikang han 2005 tubtob 2007. Hi Ma napili nga Alkalde han Taipei han 1998 ngan otro nga na-elhiri han 2002. Napili hiya nga Mangulo han Kuomintang han mga api han partido dida han Hulyo 16, 2005. Nag-anunsyar hiya han iya pagresignar dida han Pebrero 13, 2007, katapos hiya tahapan han Opisina han Labaw nga Fiscal han Taiwan hin mga pantahap hin sayop nga paggamit hin salapi nga kanan alkalde dida han iya panahon nga pagka-alkalde han Taipei;[1] an ngatanan nga mga pantahap nagresulta hin waray nabilingan nga sala ha iya. Hi Ma ha sunod nagdaog han pagin-mangulo han piniliay hin mangulo han RT han 2008. Ginhurar hiya ngadto ha puwesto dida han Mayo 20, 2008, ngan ginhurar hiya nga Chairman han Kuomintang dida han Oktubre 17, 2009.[2]
Mga kasarigan[igliwat | edit source]
- ↑ Chang, Rich; Yan-chih, Mo (Pebrero 13, 2007). Ma starts 2008 bid after indictment. Taipei Times.
- ↑ President takes over as KMT chair, says will punish mavericks. The China Post.
Mga sumpay ha gawas[igliwat | edit source]
- Opisyal nga websayt han Mangulo han Republika han Tsina
- Opisyal nga websayt ni Ma Ying-jeou (Nahig-araan nga Tsinino)
- CityMayors nga barasahon
- Opisyal nga websayt han Kuomintang
- Opisyal nga Websayt han Kagamhanan han Syudad han Taipei
- Protesters say measures recall the martial law era
- DPP-incited disturbance condemned in Taiwan (Xinhua) 2008-11-06
- Taiwan DPP Chair leads the "anti-China" rally to besiege the city and Grand Hotel


text:
Camarines Norte
An Camarines Norte usa nga probinsya han Pilipinas nga nahamutang ha Bicol nga Rehiyon ha Luzon. An kapital hini amo an Daet ngan an lalawigan sapit han Quezon ha katundan ngan han Camarines Sur ha salatan.
Demograpiko[igliwat | edit source]
An Camarines Norte mayda populasyon nga 458,840, nga amo nga ini an ika-37 nga pinakadako hin populasyon han nasod. An mga yinaknan dinhe amo an Bikol ngan han Tinag-alog.
Heyograpiya[igliwat | edit source]
Politikal[igliwat | edit source]
An Camarines Norte ginbahin ngadto hin napulo kag duha (12) nga mga bungto.


text:
Doms Pagliawan
Hi Dominador "Doms" Pagliawan in usa nga Waray artist nga nag-aangkon hin damu nga talento ha pagsurat, ha musika, ha visual arts, ngan iba pa. Paragsurat hiya hin siday, haliput nga susumaton, nobela, essay, ngan mga artikulo ha pahayagan. Usa gihap hiya nga kompositor, magkaranta, ngan recording artist. Damu na an iya nadaugan ha dirudilain nga mga paisan-isan sugad ha pagsurat hin mga karantahon. Nakaupat na hiya hin music album, duha nga Winaray, usa nga Tinag-alog, ngan usa nga Ininglis. Kartonista ngan kolumnista hiya han pahayagan nga Leyte Samar Daily Express. Labut ha pagin kartonista, usa gihap hiya nga pintor ngan skulptor. Upat ka beses hiya nagin writing fellow ha mga UP-sponsored creative writing workshops ha iba-iba nga lugar ha Pilipinas. Anay radio brodkaster ngan mamamahayag ha telebisyon ha Catbalogan, Samar, an iya bungto nga nataw-an, hiya in nagtapos kumo valedictorian han elementarya, cum laude ha kolehiyo, regional winner han Ten Outstanding Graduate Award '92, ngan national finalist han Ten Outstanding Students of the Phillippines '92. Ha pagsurata hini, usa hiya nga propesor ha Leyte Normal University, Syudad han Tacloban.


text:
TACLOBAN CITY – Iginkalipay han Department of Education dinhi ha sinirangan bisayas an pagdonar han maabot 10, 000 nga mga lingkuran ngadto han mga mga eskwelahan nga nadistroso han supertyphoon yolanda.
Ha dyes mil nga mga armed chair nga hinimo tikang han mga wrapper o putos hin biscuit, powder juice ngan iba pa, dos mil pala an naidistribwer ha 200 nga eskwelahan ha syudad han Tacloban.
Pira han mga tumambong ha nasabi nga seremonya amo hira DepEd Under Secretary Mario Deriquito, DepEd - 8 Regional Director Louisa Bautista Yu ngan CNN Hero Efren Penaflorida.
Gindayaw naman ni Deriquito an mga kag-anak, maestra, ngan mga estudyante nga biktima han mga kalamidad mahitungod han pagigin mabaskog ha ginkaatubang nga pagprobar.
Durante han turn-over ceremony ha maabot dos mil nga mga lingkuran ginsiring hini nga bilib hiya ha mga waraynon mahitungod nga waray ini magpalupig han bagyong yolanda.
Gintagan hin duon pa han opisyal nga an mga mga lingkuran in dako nga bulig para mga eskwelahan nga grabe nga nadistroso han kalamidad.
Ginapasalamatan gihapon hini an pribado nga kompaniya ha pagdonar hini nga mga lingkuran nga dayon nga magagamit han estudyante yana nga bumalik na an klase.


text:
George Frideric Handel
Hi George Frideric Handel (ha Inaleman: Georg Friedrich Händel (Inaleman nga kaluwas: [ˈhɛndəl])) (Pebrero 23 1685 – Abril 14 1759) usa nga Aleman-Ingles nga Barroco nga kompositor, nga kilalado tungod han iya mga opera, oratorio, ngan concerti grossi. An iya kinabuhi ngan musika puyde masiring nga "cosmopolitano": natawo hiya ha Alemanya, nag-aram ha Italya, ngan han dako nga bahin han iya kinabuhi nag-ukoy ha Inglaterra. Natawo hiya ha Halle ha Dukado han Magdeburg, ngan nag-ukoy hiya ha Inglaterra han 1712, ngan gin-naturalisar hiya nga suheto han korona Britanika han Enero 22 1727.[1] Upod han iya mga sinurat amo an Messiah, Water Music, ngan Music for the Royal Fireworks. Dako an pagdara ha iya han mga tekniko han mga harangdon nga kompositor han Italyano nga Barroco nga panahon, pati gihapon han Ingles nga kompositor nga hi Henry Purcell. An musika ni Handel nagin kilalado hin damo nga mga kompositor, ngan upod ha ira amo hira Haydn, Mozart, ngan Beethoven.
Mga kasarigan[igliwat | edit source]


text:
Boun Oum
Hi Boun Oum (tinatawag gihapon nga Prinsipe Boun Oum o Prinsipe Boun Oum Nachampassack) (Disyembre 12 , 1912 - Marso 17, 1980) amo an anak nga lalake ni Hadi Ratsadanay, ngan hiya amo an hereditaryo nga prinsipe han Champassack (nagsaliwan han "hadi" nga sistema).
Natawo hiya ha Don Talad.
Ha politika conserbador hiya nga mayda simpatiya han pagpamuno han Franses han Laos, ug hiya namuno hin fuerza nga 15,000 nga nakig-away patok han mga Hapon nga nag-okupa (dida han Ika-Duha nga Gyera Pankalibotan) ug patok gihapon han Lao Issara ha salatan han Laos. Hi Principe Boun Oum amo an pamuno ha titulo han royalista nga grupo, nagsirbe hiya komo primer ministro han Ginhadi-an han Laos dida han 1948 - 1949 ngan dida gihapon han 1960 - 1961.
Nagretiro hiya tikang ha politika agod magpadayon hin mga interes ha negosyo tikang han iya base ha Pakse ngan Champassack pero nagpadayon pa gihapon hiya nga usa nga importante nga power broker hangtod han iya ka-desterrado (o ma-exiled) han 1975, nga amo an tuig nga an mga komunista amo an nagkaada hin poder ha Laos. Han 1975 hi Prinsipe Boun Oum kinmadto ha Fransya para hin pagpatambal, pero waray hiya umuli ha Laos. Namatay hiya ha Boulogne-Billancourt, Francia, ngan ginlubong ha Villetaneuse.


text:
San Antonio, Northern Samar
An San Antonio usa nga ikalima nga klase nga bungto sa probinsya san Northern Samar sa Sinirangan nga Kabisay-an nga rehiyon sa Kabisay-an sa Pilipinas. Usa ini nga isla-nga-bungto. An ngaran san isla Dalupiri pero kay tungod san bungto, an isla tinatawag gihapon nga San Antonio. Sinugboanon an lumad nga yinaknan san San Antonio. Sumala san 2000 census, mayda ini populasyon nga 7,915 ka tawo sa 1,667 nga panimalay.
Kasaysayan[igliwat | edit source]
Gintukod an San Antonio sa tuig 1904. Tikang sa pagtikang, mayda mga istorya nga an lugar nakatulo ka beses nga ginngaranan ugsa ini tawagon nga called San Antonio.
An San Antonio kilalado nga asilo o sanctuary sin mga kaisdaan ug katamsihan, amo nga mga umurukoy tikang sa isla san Samar sa pagtikang san ika-19 nga siglo nasabtan nira nga an lugar maupay panagatan ug pamiling sin tamsi. Nakada la sira san isla agod mangisda ug mamiling sin katamsihan ngan katapos sa ira panagat ug panakop sin tamsi, nangunguli ngadto sa Samar. Mga tawo tikang sa Bohol ngan Sugbo kinmada sini nga isla sa ika-duha nga katunga san ika-19 na sigloc ug nagtikang sira sin usa nga paagi nga panagat nga nagamit sin usa nga klase nga pukot nga tinatawag "laya". Tungod sini, ginngaranan an lugar nga "Manoglaya", nga buot sidngon "mano nga paraglaya" o mga mananagat nga tiggamit hin laya.
Han nagtikadamo na sin mga bag-o nga mga umurukoy sa isla ngan nagtikang hin mga baranggay ug mga urukyan dida san isla, ginbalhin nira an ngaran ngadto sa "Sugod-sugod", nga sa Sinugboanon nangangahulogan nga nagtitikang pa la. Pagtika-iha, an ngaran ginbalhin ngadto sa "Matabia", tungod san baga-sin-kutsilyo-an-kahimo san isla. Waray yana mag-aram kon kay-ano nasugad ini, ug waray gihapon mga iruistorya o mga impormasyon tikang sa kasaysayan nga nagpapakita san rason kon kay-ano ginbalhin an ngaran o bisan man kon unan-o nira ginliwan an ngaran. Tungod kay waray nira iba nga rason nga magpili sin ngaran nga iba, ginbalhin an ngaran ngadto san San Antonio ngan an santo patron san bungto nga si San Antonio de Padua.
Mga Baranggay[igliwat | edit source]
An San Antonio mayda napulo (10) nga baranggay.
- Ward I (Pob.)
- Ward II (Pob.)
- Ward III (Pob.)
- Burabod
- Dalupirit
- Manraya
- Pilar
- Rizal
- San Nicolas
- Vinisitahan


text:
Villasis
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Villasis usa nga ikatulo nga klase nga bungto ha lalawigan han Pangasinan, Pilipinas. Usa ini nga gamay nga bungto hin pag-uma nga nahamutang ha daplin han Salog Agno. Ha mga katubtuban han Villasis an mga bungto han Malasiqui ngan Asingan ngan an Syudad han Urdaneta. Sumala han census han tuig 2000, mayda ini populasyon nga 54,224 ka tawo ha 11,001 nga mga panimalay.
Mga baranggay[igliwat | edit source]
An Villasis ginbahin ngadto hin karuhaan kag usa (21) nga mga baranggay.
Mga sumpay ha gawas[igliwat | edit source]
- Villasis Online - Opisyal nga Websayt han Bungto
- Websayt mahitungod han Villasis
- Pakli mahitungod han Villais
- Philippine Standard Geographic Code
- 2000 Philippine Census Information


text:
KAPITULO 8
Ano an Ginhadian han Dios?
Ano an iginsusumat ha aton han Biblia mahitungod han Ginhadian han Dios?
Ano an pagbubuhaton han Ginhadian han Dios?
San-o tutumanon han Ginhadian an kaburut-on han Dios dinhi ha tuna?
MINILYON nga mga tawo ha bug-os nga kalibotan an pamilyar han pag-ampo nga tinatawag han damu nga mga tawo nga Amay Namon, o Pag-ampo han Ginoo. Ini nga mga ekspresyon nagtutudlok ha bantogan nga pag-ampo nga iginhatag ni Jesus mismo sugad nga modelo. Makahuluganon gud ito nga pag-ampo, ngan an paghisgot ha nangunguna nga tulo nga pangamuyo hito mabulig ha imo nga mahibaro hin dugang pa mahitungod ha kon ano gud an igintututdo han Biblia.
2 Ha tinikangan hini nga modelo nga pag-ampo, gintutdoan ni Jesus an iya mga mamarati: “Busa, mag-ampo kamo sugad hini nga paagi: Amay namon, nga aada ka ha langit, gindadayaw an imo ngaran; kumanhi an imo ginhadian. Matuman an imo pagburut-an, sugad ha langit, amo man ha tuna.” (Mateo 6:9-13) Ano an kahulogan hinin tulo nga pangamuyo?
3 Damu na an aton hinbaroan mahitungod han ngaran han Dios, nga Jehova. Ngan ginhisgotan na naton an mahitungod han kaburut-on han Dios—kon ano an iya ginbuhat na ngan pagbubuhaton pa para ha katawohan. Kondi, ano an iginpasabot ni Jesus han ginsugo kita niya nga mag-ampo: “Kumanhi an imo ginhadian”? Ano an Ginhadian han Dios? Paonan-o an pag-abot hito magbabaraan ha ngaran han Dios? Ngan paonan-o an pag-abot han Ginhadian may kalabotan ha pagtuman han kaburut-on han Dios?
KON ANO AN GINHADIAN HAN DIOS
4 An Ginhadian han Dios usa nga gobyerno nga gintukod ni Jehova nga Dios nga may-ada Hadi nga iya pinili. Hin-o an Hadi han Ginhadian han Dios? Hi Jesu-Kristo. Sugad nga Hadi, hi Jesus mas gamhanan kay ha ngatanan nga mga tawo nga magmarando ngan tinatawag hiya nga ‘an Hadi han mga hadi, ngan Ginoo han mga ginoo.’ (1 Timoteo 6:15) May-ada hiya gahum ha pagbuhat hin mas damu gud nga kaopayan kay ha bisan hin-o nga tawo nga magmarando, bisan pa an pinakamaopay ha ira.
5 Tikang diin magmamando an Ginhadian han Dios? Bueno, hain ba hi Jesus? Sigurado nga nahinunumdoman mo an imo hinbaroan nga ginpatay hiya ha pasakitan nga kahoy, ngan katapos ginbanhaw hiya. Waray pag-iha katapos hito, sinaka hiya ngadto ha langit. (Buhat 2:33) Kon sugad, didto nahimumutang an Ginhadian han Dios—ha langit. Ito an rason kon kay ano nga tinatawag ito ha Biblia nga “ginhadian nga langitnon.” (2 Timoteo 4:18) Bisan kon an Ginhadian han Dios aadto ha langit, magmamando ito ha tuna.—Pahayag 11:15.
6 Kay ano nga hi Jesus an pinakamaopay nga Hadi? An usa nga rason, hiya diri gud mamamatay. Ha pagtanding kan Jesus ha tawhanon nga mga hadi, tinatawag hiya ha Biblia nga “amo la an diri mamaratyon, nga nag-uukoy ha kalamrag nga diri gud sadang hiranian.” (1 Timoteo 6:16) Nangangahulogan ini nga an ngatanan nga mag-opay nga ginbubuhat ni Jesus magpapabilin ha kadayonan. Ngan magbubuhat gud hiya hin urusahon ngan mag-opay nga mga butang.
7 Tagda ini nga tagna han Biblia mahitungod kan Jesus: “An espiritu ni Jehova mahugdon dida ha iya, an espiritu han kinaadman, ngan han sarabotan, an espiritu han kasaragdonan ngan han gahum, an espiritu han hibaro ngan han kahadlok kan Jehova. Ngan an iya kalipay maaada ha kahadlok kan Jehova; ngan hiya diri maghuhukom sumala han hikikit-an han iya mga mata, diri man mahatag hin kahusayan sumala han hinbabatian han iya mga talinga; kondi pinaagi han katadongan hiya maghuhukom han mga kablas, ngan mahatag hin husay pinaagi han kaangayan para ha mga maaghop ha tuna.” (Isaias 11:2-4) Ipinapakita hito nga mga pulong nga hi Jesus magigin matadong ngan mapinairon nga Hadi ha mga tawo dinhi ha tuna. Karuyag mo ba nga magkaada hin magmarando nga pariho hito?
8 Iini an usa pa nga kamatuoran mahitungod han Ginhadian han Dios: Hi Jesus diri magmamando nga nag-uusahan. May-ada hiya mga igkasi-magmarando. Pananglitan, hi apostol Pablo nagsiring kan Timoteo: “Kon kita mag-ilob, maghahadi man kita upod niya.” (2 Timoteo 2:12) Oo, hi Pablo, hi Timoteo, ngan an iba pa nga mga magtinumanon nga ginpili han Dios magmamando kaupod ni Jesus ha langitnon nga Ginhadian. Pira kadamu an magkakaada hito nga pribilehiyo?
9 Sugad han iginpatin-aw ha Kapitulo 7 hini nga libro, hi apostol Juan tinagan hin bisyon diin hinkit-an niya “an Kordero [hi Jesu-Kristo] nga natukdaw ha Bukid nga Sion [an iya hadianon nga katungdanan ha langit], ngan upod niya an usa ka gatos, kap-atan kag upat ka yukot, nga hira may ngaran niya, ngan han iya Amay, nga ipinanurat dida ha ira mga agtang.” Hira hin-o ito nga 144,000? Hi Juan mismo nagsusumat ha aton: “Ini hira amo an nagsusunod ha Kordero bisan diin hiya kadto. Ini hira amo an mga tinubos tikang ha mga tawo, nga magin siyahan nga mga bunga ngadto ha Dios ngan ha Kordero.” (Pahayag 14:1, 4) Oo, hira an matinumanon nga mga sumurunod ni Jesu-Kristo nga espesyal nga pinili basi magmando ha langit upod niya. Katapos banhawon tikang ha kamatayon ngadto ha langitnon nga kinabuhi, ‘maghahadi hira ha tuna’ upod ni Jesus. (Pahayag 5:10) Tikang pa ha panahon han mga apostol, an Dios nagpipili na hin matinumanon nga mga Kristiano basi makompleto an kadamu nga 144,000.
10 Mahigugmaon gud an paghikay nga magmando ha katawohan hi Jesus ngan an 144,000. Tungod ini kay maaram hi Jesus kon mationan-o an pagin usa nga tawo ngan pag-antos. Hi Pablo nagsiring nga hi Jesus diri usa nga “diri sadang makahimo hin pagbati ha aton mga kakurian; kondi hiya man ginsulay ha ngatanan nga paagi sugad ha aton, kondi waray sala.” (Hebreo 4:15; 5:8) An iya mga igkasi-magmarando nag-antos ngan nag-ilob liwat sugad nga mga tawo. Dugang pa, pinangalimbasogan nira nga malamposan an pagkadiri-hingpit ngan gin-ilob an ngatanan nga klase hin sakit. Sigurado nga masasabtan nira an mga problema nga inaatubang han mga tawo!
ANO AN PAGBUBUHATON HAN GINHADIAN HAN DIOS?
11 Han nagsiring hi Jesus nga sadang ig-ampo han iya mga disipulo nga kumanhi an Ginhadian, nagsiring liwat hiya nga sadang nira ig-ampo nga matuman an kaburut-on han Dios “sugad ha langit, amo man ha tuna.” An Dios aadto ha langit, ngan an iya kaburut-on pirme ginbubuhat didto han matinumanon nga mga anghel. Kondi, ha Kapitulo 3 hini nga libro, hinbaroan naton nga usa ka maraot nga anghel an waray na magbuhat han kaburut-on han Dios ngan ginsulay niya hi Adan ngan hi Eva nga makasala. Ha Kapitulo 10, damu pa an aton hibabaroan kon ano an igintututdo han Biblia mahitungod hiton maraot nga anghel, nga kilala naton sugad nga hi Satanas nga Yawa. Hi Satanas ngan an mga anghel nga espirituhanon nga mga linarang nga nagdesisyon ha pagsunod ha iya—nga tinatawag nga mga demonyo—gintugotan nga mag-ukoy ha langit hin pipira ka panahon. Salit, hito nga panahon diri ngatanan ha langit nagbubuhat han kaburut-on han Dios. Mababag-o ito kon magtikang na magmando an Ginhadian han Dios. An bag-o la nga nahitrono nga Hadi, hi Jesu-Kristo, makikig-away kan Satanas.—Pahayag 12:7-9.
12 An masunod nga matagnaon nga mga pulong nagsasaysay kon ano an mahitatabo: “Hinbatian ko an daku nga tingog ha langit, nga nasiring: Niyan inabot na an kaluwasan, ngan an kagamhanan, ngan an ginhadian han aton Dios, ngan an gahum han iya Kristo: kay an mga parasumbong han aton mga kabugtoan [hi Satanas] pinanhulog na, adto nga nagsusumbong ha ira ha atubangan han aton Dios ha adlaw ngan gab-i”! (Pahayag 12:10) Natigamnan mo ba an duha nga importante hinduro nga hitabo nga iginsaysay hito nga bersikulo han Biblia? Siyahan, nagtikang magmando an Ginhadian han Dios pinaagi kan Jesu-Kristo. Ikaduha, iginhulog hi Satanas tikang ha langit nganhi ha tuna.
13 Ano an mga resulta hiton duha nga hitabo? Mahitungod han nahitabo ha langit, aton mababasa: “Busa magkalipay kamo, mga langit, ngan kamo nga nag-uukoy dida.” (Pahayag 12:12) Oo, an matinumanon nga mga anghel ha langit nagkakalipay tungod kay hi Satanas ngan an iya mga demonyo waray na didto, salit an ngatanan nga aadto ha langit matinumanon kan Jehova nga Dios. Bug-os ngan waray kataposan an kamurayawan ngan pagkaurosa didto. An kaburut-on han Dios gintutuman na ha langit.
14 Kondi, kumusta man an tuna? An Biblia nasiring: “Kairo han tuna ngan han dagat: kay an Yawa linusad ha iyo, nga may daku nga kasina, kay hinbaroan niya nga halipot na la nga oras iton iya pag-ukoy.” (Pahayag 12:12) Hi Satanas nasisina han paghuloga ha iya tikang ha langit ngan tungod kay halipot na la an iya panahon nga nahibibilin. Ha iya kasina, ginpapahinabo niya an kasakitan, o “kairo,” dinhi ha tuna. Damu pa an mahibabaroan naton mahitungod hito nga “kairo” ha masunod nga kapitulo. Kondi samtang ginhuhunahuna ito, mahimo kita magpakiana, Paonan-o tutumanon han Ginhadian an kaburut-on han Dios dinhi ha tuna?
15 Hinumdumi kon ano an kaburut-on han Dios para ha tuna. Hinbaroan mo an mahitungod hito ha Kapitulo 3. Ha Eden, ipinakita han Dios nga kaburut-on niya nga ini nga tuna magin paraiso nga puno hin diri-namamatay, magtadong nga mga tawo. Ginsulay ni Satanas hi Adan ngan hi Eva nga makasala, ngan nakaapekto ito ha katumanan han kaburut-on han Dios para ha tuna kondi waray makagbag-o hito. Katuyoan pa gihapon ni Jehova nga “an mga magtadong makakapanunod han tuna, ngan maukoy hira dida hin waray kataposan.” (Salmo 37:29) Ngan tutumanon ito han Ginhadian han Dios. Ha ano nga paagi?
16 Hunahunaa an tagna ha Daniel 2:44. Didto aton mababasa: “Ha mga adlaw hito nga kahadian an Dios ha langit magpapabangon hin usa nga ginhadian, nga diri gud magugunaw, diri man an kagamhanan hini itatapod ha iba nga katawohan; kondi ini magpipinitpinit ngan mag-aanaw hini ngatanan nga ginhadian, ngan ini matindog ha kadayonan.” Ano an iginsusumat hini ha aton mahitungod han Ginhadian han Dios?
17 Siyahan, nagsusumat ito ha aton nga an Ginhadian han Dios ipapahamutang “ha mga adlaw hito nga kahadian,” o samtang naeksister pa an iba nga mga ginhadian. Ikaduha, nagsusumat ito ha aton nga an Ginhadian magpapadayon ha waray kataposan. Diri ito masasakop ngan masasaliwnan hin iba nga gobyerno. Ikatulo, nasasabtan naton nga magkakaada girra butnga han Ginhadian han Dios ngan han mga ginhadian hini nga kalibotan. An Ginhadian han Dios an magdadaog. Ha kataposan, ito la an magigin gobyerno han katawohan. Ngan an mga tawo magpapahimulos han gimaopayi nga pagmando nga maieksperyensyahan pa la nira.
18 Damu an iginsasaysay han Biblia mahitungod hiton ultimo nga girra butnga han Ginhadian han Dios ngan han mga gobyerno hini nga kalibotan. Pananglitan, nagtututdo ito nga samtang nagtitikahirani an kataposan, an magraot nga mga espiritu magpapasamwak hin mga buwa basi limbongan an “mga hadi ha bug-os nga kalibotan.” Ha ano nga katuyoan? “Ha pagtirok ha ira [mga hadi] ngatanan ngadto ha pakig-away ha daku nga adlaw han Dios, nga Makagarahum.” An mga hadi ha tuna pagtitirukon ngatanan ngadto ha “usa nga lugar nga ginngangaranan ha Hebreohanon nga Armagedon.” (Pahayag 16:14, 16) Tungod han ginsisiring dida hiton duha nga bersikulo, an ultimo nga away han mga gobyerno han tawo ngan han Ginhadian han Dios tinatawag nga girra han Har-Magedon, o Armagedon.
19 Ano an tutumanon han Ginhadian han Dios pinaagi han Armagedon? Hunahunaa utro an mahitungod han kaburut-on han Dios para ha tuna. Katuyoan han Dios nga an tuna mapuno hin magtadong, hingpit nga mga tawo nga nag-aalagad ha iya ha Paraiso. Ano an nakakaulang hito nga mahitabo yana mismo? Siyahan, magpakasasala kita, ngan nagkakasakit kita ngan namamatay. Kondi, hinbaroan naton ha Kapitulo 5 nga hi Jesus namatay para ha aton basi mahimo kita mabuhi ha waray kataposan. Bangin nahinunumdoman mo an mga pulong nga iginrekord ha Ebanghelyo ni Juan: “An Dios naghigugma gud han kalibotan, nga iya iginhatag an iya bugtong nga Anak, basi nga an ngatanan nga natoo ha iya, diri mawara, kondi mamay kinabuhi nga waray kataposan.”—Juan 3:16.
20 May-ada usa pa nga problema—damu nga mga tawo an nagbubuhat hin magraot. Hira nagbubuwa, nanlilimbong, ngan nagbubuhat hin imoralidad. Diri hira naruruyag magbuhat han kaburut-on han Dios. An mga tawo nga nagbubuhat hin magraot bubungkagon durante han girra han Dios ha Armagedon. (Salmo 37:10) An usa pa nga hinungdan kon kay ano nga diri ginbubuhat an kaburut-on han Dios dinhi ha tuna, an mga gobyerno diri nagdadasig ha mga tawo nga buhaton ito. Damu nga mga gobyerno an nagin maluya, mabangis, o malimbong. An Biblia prangka nga nasiring: ‘An tawo may gahum labaw ha iba ha iya ikakadaot.’—Eklesiastes 8:9.
21 Katapos han Armagedon, an katawohan mamandoan han usa la nga gobyerno, an Ginhadian han Dios. Bubuhaton hito nga Ginhadian an kaburut-on han Dios ngan magdadara hin makalilipay nga mga bendisyon. Pananglitan, pagwawad-on hito hi Satanas ngan an iya mga demonyo. (Pahayag 20:1-3) Gagamiton an gahum han halad ni Jesus basi an matinumanon nga mga tawo diri na magkakasakit ngan mamamatay. Lugod, ilarom han pagmando han Ginhadian hira mahimo na mabuhi ha waray kataposan. (Pahayag 22:1-3) An tuna magigin paraiso na. Hito nga paagi tutumanon han Ginhadian an kaburut-on han Dios dinhi ha tuna ngan pagbabaraanon hito an ngaran han Dios. Ano an kahulogan hini? Nangangahulogan ini nga ha kataposan, ilarom han Ginhadian han Dios an ngatanan nga buhi magpapasidungog ha ngaran ni Jehova.
SAN-O MAGIOS AN GINHADIAN HAN DIOS?
22 Han ginsugo ni Jesus an iya mga sumurunod nga mag-ampo nga, “Kumanhi an imo ginhadian,” matin-aw nga an Ginhadian waray pa umabot hito nga panahon. Inabot ba ito han sinaka hi Jesus ngadto ha langit? Waray, tungod kay hi Pedro ngan hi Pablo pariho nagsiring nga katapos banhawon hi Jesus, an tagna ha Salmo 110:1 natuman ha iya: “Hi Jehova siniring ngadto ha akon Ginoo: Lingkod ikaw dida ha akon too nga kamot, tubtob nga an imo mga kaaway magin turumbanan han imo tiil.” (Buhat 2:32-34; Hebreo 10:12, 13) Nagkaada panahon han paghulat.
23 Tubtob san-o? Durante han ika-19 ka siglo, ginkarkula han sinsero nga mga estudyante han Biblia nga an panahon han paghulat matatapos ha 1914. (Mahitungod hini nga petsa, kitaa an Apendise.) An mga hitabo ha kalibotan nga nagtikang han 1914 nagpapamatuod nga husto an karkulasyon hinin sinsero nga mga estudyante han Biblia. An katumanan han tagna han Biblia nagpapakita nga han 1914, hi Kristo nagin Hadi ngan an langitnon nga Ginhadian han Dios nagtikang magmando. Salit, nagkikinabuhi na kita yana ha “halipot na la nga oras” nga nahibibilin para kan Satanas. (Pahayag 12:12; Salmo 110:2) May pagkasigurado nga makakasiring liwat kita nga diri na mag-iiha, an Ginhadian han Dios magios na basi matuman an kaburut-on han Dios dinhi ha tuna. Makalilipay ba para ha imo ini nga mga sumat? Natoo ka ba nga totoo ito? An masunod nga kapitulo mabulig ha imo nga masabtan nga igintututdo gud ini han Biblia.
KON ANO AN IGINTUTUTDO HAN BIBLIA
- An Ginhadian han Dios usa ka langitnon nga gobyerno nga hi Jesu-Kristo an Hadi, ngan tikang ha katawohan, 144,000 an ginpili basi magmando upod niya.—Pahayag 14:1, 4.
- An Ginhadian nagtikang magmando han 1914, ngan tikang hito nga panahon iginhulog na hi Satanas tikang ha langit nganhi ha tuna.—Pahayag 12:9.
- Hirani na bungkagon han Ginhadian han Dios an mga gobyerno han tawo, ngan an tuna magigin paraiso na.—Pahayag 16:14, 16.
Mga Pakiana
1. Ano nga bantogan nga pag-ampo an uusisahon yana?
2. Ano an tulo han mga butang nga igintutdo ni Jesus ha iya mga disipulo nga ig-ampo?
3. Ano an kinahanglan hibaroan naton mahitungod han Ginhadian han Dios?
4. Ano an Ginhadian han Dios, ngan hin-o an Hadi hito?
5. Tikang diin, ngan ha ano magmamando an Ginhadian han Dios?
6, 7. Kay ano nga hi Jesus an pinakamaopay nga Hadi?
8. Hin-o an magmamando kaupod ni Jesus?
9. Pira kadamu an magmamando upod ni Jesus, ngan kakan-o nagtikang an Dios pagpili ha ira?
10. Kay ano nga mahigugmaon an paghikay nga magmando ha katawohan hi Jesus ngan an 144,000?
11. Kay ano nga hi Jesus nagsiring nga sadang ig-ampo han iya mga disipulo nga matuman an kaburut-on han Dios ha langit?
12. Ano nga duha nga importante nga hitabo an iginsasaysay ha Pahayag 12:10?
13. Ano an resulta han paghuloga kan Satanas tikang ha langit?
14. Ano an nahitatabo tungod kay iginhulog na hi Satanas nganhi ha tuna?
15. Ano an kaburut-on han Dios para ha tuna?
16, 17. Ano an iginsusumat ha aton han Daniel 2:44 mahitungod han Ginhadian han Dios?
18. Ano an tawag ha ultimo nga girra han Ginhadian han Dios ngan han mga gobyerno hini nga kalibotan?
19, 20. Ano an nakakaulang ha katumanan han kaburut-on han Dios dinhi ha tuna yana mismo?
21. Paonan-o tutumanon han Ginhadian an kaburut-on han Dios dinhi ha tuna?
22. Kay ano nga maaram kita nga an Ginhadian han Dios waray umabot han hi Jesus nakanhi pa ha tuna o katapos gud banhawon hiya?
23. (a) Kakan-o nagtikang magmando an Ginhadian han Dios? (b) Ano an paghihisgotan ha masunod nga kapitulo?


text:
Qian Qichen
Hi Qian Qichen (ginyano nga Tsinino: 钱其琛; nahig-araan nga Tsinino: 錢其琛; pinyin: Qián Qíchēn; natawo Enero 5, 1928) usa nga Intsek nga diplomat ngan komunista nga tawo politikal. Nagsirbe hiya komo Intsek nga ministro ha langyaw tikang han Abril 1988 tubtob Marso 1998.
Natawo hiya ha Jiading, Shanghai ngan inmapi han Partido Komunista han Tsina han 1942. Katapos hiya magbiya ha iskwela han 1955, nagsirbe hiya komo diplomat ha Moscow ngan iba nga lugar. Nagsirbe anay hiya komo embahador ha Guinea. Kinmadto hiya pagtrabaho ha Ministeryo han Langaw nga Larangan han 1977 ug nahimo hiya nga bise-ministro han langyaw nga larangan tikang 1982–1988 ngan ministro tikang 1988–1998. Sugbong-Premier hiya han Konseho nga Estadohanon tikang 1993 tubtob han iya pagretiro han 2003.


text:
Cecil Rhodes
Hi Cecil John Rhodes (Hulyo 5, 1853 - Marso 26, 1902) in natawo ha Inglatera. Usa hiya nga negosyante, mayda minahan, ngan politiko ha Salatan nga Aprika. Hiya an nagtukod han kompanya hin diamante nga gintatawag nga De Beers, nga ha yana in ginkakaptan an 40% han merkado han magsapara nga mga diamante nga usa ka beses inmabot ngadto ha 90%. Usa hiya nga madig-on it pagtuo colonyalismo ngan imperyalismo, hiya an nagtukod han estado han Rhodesia, nga ginngaranan tikang ha iya. Kahuman an paglugaring, an Rhodesia natunga ha mga nasod nga Amihanan ngan Salatan Rhodesia, nga ha kaurhiaan nga panahon, ginngaranan liwat ini nga Zambia ngan Zimbabwe. An kanan Salatan nga Aprika nga Unibersidad ni Rhodes ginngaranan tikang ha iya.


text:
Selangor
An Selangor (ha Jawi nga kasurat: سلاڠور; kilalado liwat han Arabo nga pahidungog nga Darul Ehsan, o "Puy-anan hin Sinceridad") usa han mga napulo kag tulo (13) nga mga estado han Malaysia. Nahamutang ini ha katundan nga labnasan han Peninsular nga Malaysia ngan ginsasapitan ini han Perak ha amihanan, han Pahang ha sidlangan, han Negeri Sembilan ha salatan ngan han Estrecho han Malacca ha katundan. Nagpapalibot ini han mga federal nga teritoryo han Kuala Lumpur ngan Putrajaya.
An estado usa nga hereditaryo nga monarkiya konstitusyonal, nga diin an naghahadi nga Sultan (tikang han 2001) amo hi Sultan Sharafuddin Idris Shah. An Menteri Besar (mangulo nga ehekutibo han gobyerno han estado) ha yana hi Tan Sri Abdul Khalid Ibrahim, han Parti Keadilan Rakyat (PKR) (Partido han Hustisya han Katawhan) nga bahin han Pakatan Rakyat, tikang han Marso 10, 2008. An yana nga namumuno han oposisyon ha Katitirok han Estado han Selangor (Asamblea Estatal han Selangor) amo hi Dato Seri Dr. Mohd Khir Toyo, nga api han United Malays National Organisation (UMNO) nga partido ha Barisan Nasional, nga amo liwat an ika-13 nga Menteri Besar han Selangor.
An kapital han estado amo an syudad han Shah Alam, nga amo liwat an syahan nga syudad ha Selangor ngan an kapital-han-sultan amo an Klang, nga diri syudad. In ikatulo nga dako nga sentro urbano amo an Petaling Jaya nga ginhimo nga syudad han Hunyo 20, 2006. Amo nga an Selangor usa han duduha la nga mga estado han Malaysia nga mayda sobra pa hin usa nga syudad; an ikaduha nga estado nga sugad gihapon an Sarawak.


text:
Venezuela
An Venezuela, nga an opisyal nga pagtawag an Republika Bolivaryana han Venezuela (ha Kinatsila: República Bolivariana de Venezuela), usa nga nasod ha amihanan nga labnasan han Salatan nga Amerika.
An nasod amo in kontinental nga mainland ngan damola-ay nga mga isla o puro nga nahamutang tikang han labnasan han Venezuela ha Dagat Caribe. An nasod ginsasapitan han Guyana ha sidlangan, han Brasil ha salatan, ngan han Colombia ha katundan. An Trinidad ngan Tobago, Grenada, St. Lucia, Barbados, Curaçao, Bonaire, Aruba, San Vicente ngan an Grenadinas ngan an Leeward Antilles nahamutang ha amihanan, ha lawod tikang han Venezolano nga labnasan. An kadako hini 916,445 ka km² nga mayda populasyon hin mga 28,200,000. An kapital hini amo an Caracas. Nahamutang ini ha tropika ngan harani han ekuator ha Amihanan nga Hemisfero.
An Venezuela usa nga kasanhi nga kolonya Espanyola, nga naglugaring tikang han 1821. Mayda ini ginkakaagawan han Guyana nga teritoryo, ngan an kaurog hini nahanungod han Essequibo nga lugar, ngan ginkakaagan liwat an Venezuela han Colombia mahitungod han Golfo han Venezuela. Han 1895, katapos han pagkabaton han linea upod han Guyana, ginsumite ini hin waray gindadapigan nga komisyon, nga dida han 1899 naghimo hin desisyon nga kaurogan nahaupay han Guyana.[4] An Venezuela sinisirng nga usa han mga 17 nga mga pinaka-biodiverso nga mga nasod.[5]
An Venezuela upod han mga pinakaurbanisado nga mga nasod ha Latinoamerica;[6][7] an kadam-an han mga Venezolano naukoy dida han mga syudad ha amihanan, labi na dida ha Caracas an kapital nga syudad nga amo liwat an gidako-i nga syudad han nasod. Mga iba nga dagko nga mga syudad amo an Maracaibo, Valencia, Maracay, Barquisimeto ngan Syudad Guayana. An Venezuela amo liwat in mabiblingan hin magkadirudilain nga kamananapan ha dirudilain nga protektado nga mga habitat.
Mga pagbahinbahin[igliwat | edit source]
An Venezuela ginbahin ngadto hin mga karuhaan kag tulo (23) nga mga estado, usa nga distrito hin kapital (distrito capital) nga naglalakip han syudad han Caracas, an mga Dependensya Federal (Dependencia Federal kon ha Kinatsila, usa nga ispisyal nga teritoryo), ngan an Guayana Esequiba (nga ginkakaagawan upod han Guyana). An Venezuela ginbahinbahin pa ngadto hin 335 nga mga munisipyo (municipio); ini liwat ginbahinbahin ngadto hin sobra usa ka yukot nga mga parokya (parroquia). An mga estado gintirok ngadto hin siyam nga mga admininistratiba nga rehiyon (region administrativa), nga gin-establecer hin decreto hin mangulo. Ha kaagi, an Venezuela nag-angkon liwat han tanan nga teritoryo han Guyana nga katundan han Salog Essequibo; ini nga 159,500 ka kwadrado nga kilometro (61,583 nga kwadrado ng milyas) nga katunaan gintawag nga Guyana Esequiba o an Zona en Reclamación (an "zona nga ginbabawi").[8]
- Mga Estado
- Mga Dependensya
- Mga Administratibo nga rehiyon
Mga reperensya[igliwat | edit source]
- ↑ 1.0 1.1 1.2 1.3 Venezuela. International Monetary Fund. Ginkità dida han 1 October 2009.
- ↑ Cite error: Invalid
tag; no text was provided for refs named
CIA
- ↑ Human Development Report 2009. The United Nations. Retrieved 5 October 2009
- ↑ Venezuela Boundary Dispute, 1895–1899.
- ↑ "South America Banks on Regional Strategy to Safeguard Quarter of Earth's Biodiversity". Conservation International. http://www.conservation.org/xp/news/press_releases/2003/091603_andean_eng.xml. Ginkúhà dida han 2007-06-29.
- ↑ South America. Encarta. Ginkità dida han 2007-03-13.
- ↑ Annex tables. (pdf) World Urbanization Prospects: The 1999 Revision. United Nations. Ginkità dida han 2007-03-13.
- ↑ El acuerdo de Ginebra del 17 Feb 1996. Ministerio del Poder Popular para Relaciones Exteriores. Ginkità dida han 2007-12-01.(Kinatsila)


text:
An Atenas o Athens (Moderno nga Griniyego: Aθήva, Athína; IPA: [aˈθina]; Katharevousa: Ἀθῆvaι, Athinai; Kahadto nga Griniyego: Ἀθῆvaι, Athēnai), amo an kapital ngan gidako-i nga syudad ha nasod han Gresya. Ini nangunguna ha periferya han Attica; komo usa han mga gima-iha-i nga syudad han kalibutan, ngan an nahasurat nga kaagi mayda pagkaiha hin mga 3,400 ka tuig.
EtimolohiyaEdit
Ha Kahadto nga Griniyego, an ngaran han Atenas: Ἀθῆvaι (Athinai), nga nahanunungod han ngaran han dyosa nga hi Atenea o Athena (Attiko Ἀθnvᾶ Athena ngan Ionico Ἀθήvn Athene). An ngaran han syudad ha plural nga porma, sugad han ΘῆBaι (Thēbai), Mukῆvaι (Mukēnai), ngan Aeλφoί (Delphoi).
Han ika-19th nga Griyego, Ἀθῆvaι (Athinai) pormal nga gin-utro pagbalik nga amo an ngaran han syudad. Tikang han opisyal nga pagbiya han Katharevousa nga Griyego dida han dekada han mga 1970, an porma nga Aθήva (Athína) amo an nagin opisyal nga porma han ngaran han syudad.
Mga kasariganEdit


text:
Kapuropod-an Balear
An Kapuropod-an Balear o Kapuropod-an Baleares (ha Kinatsila ngan alternatibo nga pagtawag nga Winaray: Islas Baleares o Baleares; ha Kinatalan ngan opisyal nga pagtawag: Illes Balears[1]) usa nga komunidad autonoma han Espanya nga nahimo han mga puro o isla han kapuropod-an balear, nga nahamutang ha Dagat Mediterraneo, tapad han sinirangan nga baybayon han Peninsula Iberika. An kapital hini amo an Palma de Mallorca.
Pag-ngaran[igliwat | edit source]
- Kapuropod-an Balear an ngaran hini nga lugar ha pormal nga Winaray.
- Kapuropod-an Baleares usa nga alternatibo nga pagtawag hini nga lugar ha Winaray.
- Islas Baleares an ngaran ha Kinatsila ngan agsob gamiton han mga nagamit hin Kinatsila. Ini nga porma agsob gihapon nga ginagamit ha Winaray.
- Illes Balears an ngaran ha Kinatalan ngan sumala han balaod amo an opisyal nga ngaran.
An kapuropod-an[igliwat | edit source]
An kapuropod-an nahimo hin duha nga grupo hin mga isla ngan damolaay nga mga islote:
- An mga Gimnesias: Menorca, Mallorca ngan Cabrera ngan pira nga mga hagrani nga isla o puro (sugad han Dragonera, Conejera o an Isla del Aire).
- An mga Pitiusas: Ibiza (Eivissa en Kinatalan) ngan Formentera ngan mga distinto nga mga islahay nga nagpapalibot hini.
Mga reperensya[igliwat | edit source]
- ↑ Estatuto de Autonomía de las Islas Baleares. Ginkita dida han 5 han Septyembre han 2007.


text:
Mga Tinuohan han mga Waraynon
MGA TINUOHAN HAN MGA WARAYNON
I. TINUOHAN MAHITUNGOD HIN PATAY
1.1 Kun may patay diri puydi an pagkaon hin dagmay na utan kay magdudulay dulay / magpipiling piling ka.
1.2 Kun an patay ig lulubong na, kinahanglan na magbuong hin bas okay para may unong / mautod. Kay kun diri magbuong bangin magsunod sunod it mamatay ha iyo pamilya.
1.3 Katapos han lubong kinahanglan na maghunaw an mga nakilubong ha tubig na haruan hin magkadurudilain na mga tanum, kay basi mahugasan it ira mahugaw na kamut.
1.4 Pagkatapos daraw han patay kinahanglan na magliwan dayun, labis na kun may masakit kay para diri dumuro it iya sakit.
1.5 An may ada katul / samad diri puydi dumaraw kay maduro lugod it iya katul.
1.6 An bana / asawa diri puydi umupod / dul ong paglubong kay bangin sumunod dayun kamatay.
1.7 Kun madaraw hin patay diri puydi an pagsarit kay bangin umupod it patay.
1.8 Diri puydi panilhig kun may patay, kay baga hin igin kakadiri mo an patay.
1.9 Diri puydi bumisita it burod kay mamamatay it iya anak.
1.10 Kun makikilubong, diri puydi an pagsul ot hin pula nga bad okay baga hin igin kakaklipay mo ia pagkamatay.
1.11 Kinahanglan diri sumangko an lungon han patay ha puatahan , kay para diri magpabilin it kalag hit patay.
1.12 Diri puydi kumarigo kun may patay kay baga hin igin kakadiri mo na patay.
1.13 Diri puydi an pagpakodak ha patay kun natawa kay baga hin imo igin kakalipay an iya pagkamatay. 1.14 An mga gamit han patay kinahanglan na sunugon kay para diri kamo pagngaraton.
1.15 Diri puy an pagdara hin pagkaon na tikang ha patay kay bangin mamatay ka mamatay gihap.
1.16 An lungon han usa nga nadisgrasya kinahangalan na mabutangan hin piso an baw-baw han lungon kay para pagtinuktukan it konsyensya han may sala.
1.17 Diri puydi an paghigda nga nahuyang ka kay bagin ka pag ngaraton.
1.18 Kun mag inop ka nga nagabutan ka hin ngipon karoyag sidngon may ada mamamatay ha iyo pamilya.
1.19 Diri puydi an pagppakodak na tulo la kamo kay mamamatay it butnga.
1.20 Kun makilubong diri puydi an paglingi lingi kay bangin ka pakitaon han patay.
II. TINUOHAN MAHITUNGOD HIN PAG ASAWA
2.1 Kun magkukuhit hin kan on dapat an siyahan nga nagkuhit amo la gihap an magkuhit ha ikaduha kay para diri pagliwan liwanan hin asawa.
2.2 Diri puydi tipigon an kinaran anan kun may ada pa nakaon labi na kun babayi kay diri makaka asawa.
2.3 Diri puydi kumaon an usa na daraga hin prutas kun kinutkutan hin mananap kay diri ka pagtatangkoran hit imo asawa.
2.4 Diri puydi an paglinakat hin nakaluhod kay ma iilo.
2.5 Diri puydi an pagdoble han lingkoran kay magduduha it imo asawa.
2.6 Diri puydi mag upod pagsimba an mag uyab kay diri magkakadayun.
2.7 Diri puydi kumaon it usa nga babayi na malingkod ha purtahan kay mauuklang pag asawa.
2.8 Kun makaon diri puydi an pagduha hin pinggan kay madamu it imo asawa.
III. TINUOHAN MAHITUNGOD HIN BUROD
3.1 An usa nga tawo nga mabisita ha usa nga panimalay, kinahanglan na umuswag kun may burod kay bangin diri gumawas it bata kun manganak.
3.2 Kun an usa manok tumuga ok ha banda iraya / ilawod karuyag sidngon na may burod na daraga hiton nga dapit.
3.3 Kun magtutu on, an igsusungo kinahanglan na an ulu-ulo kay para diri masuhi it bata kun manganak.
3.4 Diri puydi magtahi it burod kay mag aalingbod it pusod hit bata.
3.5 Diri puydi kumaon an usa nga burod hin batikulon hit manok kay magkukori pag anak.
3.6 Kun maraksot an usa nga burod karuyag sidngon lalaki it iya anak.
3.7 Diri puydi kumaon it burod hin kapaya kun diri uotdan an pugtot kay kun mag anak waray bubot it iya anak.
3.8 Diri puydi kumaon it burod hin pasayan ngan masag kay mapupunit it iya anak. 3.9 Diri puydi kaunon an salin na pagkaon han burod kay paghihinuyamon ka.
3.10 Diri puydi takpan an kaledero kun may ada pa lowag kay masushi it pag anak. 3.11 Diri puydi kumaon hin gin badilan na isda an bag o nga nanganak kay mabuboghat. 3.12 Diri puydi kumaon it burod hin nagdudukot na saging kay bangin magdukot iya anak.
IV. TINUOHAN MAHITUNGOD HIN KABABALAGHAN
4.1 Para masabtan na an imo kaatubang na tawo in usa nga sawang, tutoki la it iya mata ngan kita a kun baliktad ka.
4.2 Pra masabtan kun an imo kaatubang na tawo in usa nga aswang, tuwad la kay masasabtan mo it iya panalipdanan.
4.3 Kun malabog hin si ot ha masirum nga dapit, kinahanglan na manabi kay bangin ka makaigo / makasabod hin diri sugad ha at. 4.4 Kun an usa na kikik, an iya huni in dako pa karuyagsidngon nga hirayo pa iton, peor kun an huni han kikik guti ay na karuyagsidngon ada na iton ha imo harani. 4.5 Diri puydi magtagutago ay kun gab I na kay mabulig it mga agta.
4.6 Diri puydi maglara kun gab i kay gin uolpot hin panulay.
V. TINUOHAN MAHITUNOD HIN MANANAP
5.1 Kun mahuni it taguto , kinahanglan na magtuktok para humirayo it magra ot.
5.2 Pagnasagka it mga serum / tobak ha balay, mauran daw.
5.3 Kun an mga tambuboray maglinupad lopad ha banda kulop, karuyagsidngon may tiarabot na bagyo.
5.4 Kun an alibang bang na brown maglinupad lopad ha sakob hit balay, may ada maabot na kwarta.
5.5 Kun an alibang bang na busag maglinupad lopad ha sakub hit balay karuyagsidngon na may maabot na surat.
5.6 Kun na alibang bang na itom maglinupad lopad ha sakub hit balay may ada na mara ot na mananabu ha usa hit imo pamilya.
5.7 Kun kagab ihon na maghinoni it mga pakla, karuyagsidngon na maabot na it tag sirak.
5.8 Kun an mga gamu-gamo maglinupad lopad ha mga suga , magbabarato daw it isda.
5.9 Kun kagab ihon na nga may ada sumakob ha iyo balay nga bokatkat, inin nagpapasabot nga may ti arabot na pag inuran.
5.10 Diri puydi magpatay hin halas an usa nga tatay labi na kun may minasus an kay uugmaran it iya anak.
5.11 Kun an mga bangka magkagawas ha kagab ihon , karuyagsidngon mag iinuran.
VI. TINUOHAN MAHITUNGOD HIN REGLA
6.1 An siyahan na regla kinahanglan na igpahid ha nawong kay basi diri pagpungguron. 6.2 Kun siyahan na regla kinhanglan na papaglinalakad lakaron ha mahamut na pahamut / mahamut na pulbo.Diri puydi kumarigo kun may ada regla kay masaka it dugo ngan malulurong ka.
6.3 Kun may regla diri puydi an paglampaso kay mabuboghat ka.
6.4 Kun may regla diri puydi kumaon hin mag aslum kay maukoy it imo regla.
6.5 Kun may ada regla diri puydi lumakad hit lanay na iti kay magmamabaho it regla.
6.6 An siyahan na regla kinahanglan na mga tulo la kakabo an igkakarigo kay normal an awash an regla.
VII. TINUOHAN MAHITUNGOD HIN SEMANA SANTA
7.1 Kun semana santa diri puydi pakaradulon it kaldero kun nagkuko hit kay madadaras an na waray pirmi sulod.
7.2 Kun semana santa diri puydi maglinakat kay bangin madaras an it paglinakat.
7.3 Kun semana santa diri puydi na masamad kay sunod pa na semana santa mauupay.
7.4 Kun semana santa diri puydi kumarigo kun byernes santo kay oras iton hit mga karaskahon.
7.5 Kun semana santa diri puydi an paglaba kun byernes santo kay magkukurog kurog it mga kamot.
7.6 Diri pyudi an pagkagod kun semana santa kay magpipiling piling ka. tinuohan mahitungod hin
VIII. TINUOHAN MAHITUNGOD HIN KASAL
8.1 Diri puydi ig sul ot hit babayi it iya trahe de boda kun an iya kasal buwas na kay diri matutuloy.
8.2 Diri puydi magkitaan igkakasal na buwas kay diri mananayon it iyo kasal.
8.3 Diri puydi ig dungan an kasal han mag bugto kay kay usa it mamalason.
8.4 Kinahanglan na mauna tukdaw it lalaki ha altar kay para diri mara ug d daog hit iya asawa / ma under de saya.
IX. TINUOHAN MAHITUNGOD HIN BALAY
9.1 Kun nagpapanday hin balay kinahanglan na mag alay hin dugo hin manok ngadto hit siyahan na harigi hit balay para maminus it disgrasya.
9.2 Diri puydi it magtungod na purtahan kay it grasya maderitso paggawas ngan diri mapundok.
9.3 An bag o nga balay kinahanglan may butang na asin, bugas, gatas, tubig ngan dapat may tanom na kalipayan it siyahan na harigi kay para maupay it panhuna huna.
X. TINUOHAN MAHITUNGOD HIN GAMIT
10.1 Kun may natatak tak na kutsara karuyag sidngon may ada daw maabot nga bisita na lalaki.
10.2 Kun may natatak tak na kubyertos karuyag sidngon na may maabot na babayi.
10.3 Diri puydi maniphid hit gab i kay mapahirayo it grasya.
10.4 Kun may nabubuong na baso karuyag sidngon may ada mamamatay hit imo pamilya.
10.5 Diri puydi manudlay hit gab i kay mamamatay hin timprano it imo mga kag anak.
10.6 Diri puydi maglampaso hit gab i kay nagawas it swerti.
10.7 Kun nawawara ka balikda la tim bad okay mahitutul tol ka.
10.8 Diri puydi an pagpalit hin dagom / raysang kun gab i kay pagtatau uyon it salin.
10.9 Kun mamaklo hin kulo igkadto ha gitara an siyahan na baklo kay para mabaro pag gitara.
10.10 Diri puydi an pagdurog hin kutsilyo kay bangin ka panulayan.
10.11 Kun nag aarot han imo buhok kinahanglan na igkadto ha malagay na dapit hit tuna an gin arot kay para tumubo dayon.
10.12 An gin arot na buhok, kinahanglan na iglabog hin maupay kay para diri dagiton kay kun madagit malulurong ka.
10.13 Kun diri nangangaturog baliktara la tim ulonan ngan ig burubaliktad it taklap kay mangangaturog kan.
XI. TINUOHAN MAHITUNGOD HIN KAG ANAK
11.1 Diri puydi kaunon an salin na pagkaon han imo anak kay maato hiya ha imo.
11.2 Diri puydi pasul uton hin bado it baby na kanan iya tatay kay maato haim.
11.3 Diri puydi magbaklo hit kulo hit gab i kay mamamatay n atimprano tim kag anak.
XII. TINUOHAN MAHITUNGOD HIN PAGKAON
12.1 Diri puydi kaunon an saging na pinughakan kay madudunot it iyo suso.
12.2 Ugsa magkuhit hin kan on, kinahanglan krusan anay kay ma isakto it grasya.
12.3 Diri puydi mag arug hin manok kun bag o na tubig, kay malupad lugod it grasya.
12.4 Kinahanglan na makompleto an dose na maglidong na prutas kun bag o nga tuig para diri magkuri it imo pamilya pamiling hin kwarta.
12.5 Diri puydi magkinantahon ha abohan kun nagluluto kay matuyo it pagkaon.
12.6 Kun nag gigisa hin pagkaon, dir puydi an manighawak kay matuyo it pagkaon.
12.7 Diri puydi magtu ok ha atubangan hit pagkaon kay mapahirayo it grasya.
12.8 Diri puydi molayan an pagkaon kay kun kaunon mo na magsasakit tim tiyan.
12.9 Diri puydi kumaon hin nagdudukot na saging kay magduduha it imo asawa.
XIII. TINUOHAN MAHITUNGOD HIN UYAB
13.1 Diri puydi magbunyog it mag uyab pagsimba kay diri magkakadayunan.
13.2 Diri puydi tagan hin panyo it babayi hit iya uyab kay magtitinu ok la pirmi.
13.3 Kun usa ha mag uyab in may birthday, diri puydi na maglinakat kun gab i kay harani la iton ha disgrasya.
13.4 Diri puydi kaptan hit lalaki it buhok hit babayi kay magrurubo it buhok hit babayi.
XIV. TINUOHAN MAHITUNGOD HIN KWARTA
14.1 Diri puydi it bata magkinaput hin kwarta kay magigin makikwarta.
14.2 Diri puydi ig tatsi it kwarta kay mapopobre.
14.3 Diri puydi mangutang hit aga pa kay mabubuysit it tindahan.
14.4 Diri puydi sumukot hin aga pa kay madadaras an na waray la pirmi kwarta.
14.5 Diri puydi sumukot kun bag o nga tuig kay mamalason ha bug os na tuig.
14.6 Diri puydi mangutang kun bag o na tuig kay madadaras an ha bug os na tuig.
XV. TINUOHAN MAHITUNGOD HIN PAG GRADWAR
15.1 Diri puydi maglinakat kun adlaw hit imo pag gradwar kay harani ka hit disgrasya.
15.2 Diri puydi ig sukol an imo toga kay bangin diri manayon it imo pag gradwar.
XVI. TINUOHAN MAHITUNGOD HIN BATA
16.1 Diri puydi ugayon an bata kun gutom ka kay bangin ma usog.
16.2 Kun an bata mausog, lasu a it iya bado ngan ig labar ha iya kay mawawara it usog.
16.3 Kun na usog an bata palawayi la han naka usog kay mawawara it usog.
16.4 Diri puydi bakluhan it bata kun byernes kay masasakit it bata. . 16.5 Diri puydi pakaturugon an bata kun masirom kay mahalipot la it iya kinabuhi.
Tawo nga gin paki anhan: http://war.wikipedia.org/w/index.php?title=Tinuohan&action=edit&redlink=1http://war.wikipedia.org/w/index.php?title=Tinuohan&action=edit&redlink=1 Name: ROSALIA R. PEDROSA Age: 76 Years old Address: Blk 4 Lot 12 Phase 1, V&G Subdivision Tacloban City


text:
Hiruhimangraw hiton Wikipedia:Talaan hin Mga Barasahon nga Angay Ada ha Wikipedia
HArvz,
Kay Winaray man ini nga Wiki, iginsusuhistyon ko nga unta tikang ha WAray an perkpektib hini nga WIKI. PAnanglitan, kay ano may keso, barley, trigo ug iba tapos waray humay, bilanghoy, mais--mga punguna nga produkto ha pag-uma dinhi ha aton. Diri gad ako nasiring nga diri ta ig-upod an nauna nga mga butang nga akon ginhingadayan, an akon la, diri ta liwat kalimtan an aanhi ha aton. Ibutang ta hi Sumuroy, BAngkaw, VAleriano Abanador,ug iba pa nga mga prominente nga pagkatawo ha kaagi han mga WAray, san-o hira Sebastian BAch, Micheal Angelo etc. etc...
Suhistyon ko la ini.
Uyon ako han imo siring nga diri ta angay kalimtan an aton. Amo ito an usa nga rason nga karuyag ko magkamay-ada hin Wikipedia ha Winaray--kay kulang an impormasyon mahitungod han aton kalugaringon kultura ngan kalibutan ha iba nga mga Wikipedia. Amo gihapon nga dida han Test-wp nga "Main Page", nagbutang ako hin usa nga kategorya nga nasiring "Kalibutan Waraynon".
Ha akon pagkita an syahan nga panuyo han naghimo hini nga lista agod nga mayda ideya kon ano an minimum nga impormasyon nga angay iglakip ha ngatanan nga Wikipedia. Tungod kay an orihinal hini nga lista nagtikang han duha nga Iningles nga Wikipedia (English ngan an Simple English) amo nga dako an emphasis ha mga Western topics. Ginkopya ko la ngan gindugang-dugangan.
Maghihimo ako hin lain nga seksyon o bahin dida hit pakli mahitungod han mga Waraynon. Alayon na la pagkita ngan pagdugang.
Mayda mga bag-o nga Test-wp nga imo makikita dida hit index han Test-wp para han Winaray ha Test-wp/war/. Ini nga mga bag-o nga pakli, gintikang la. Ayaw pag-alang pagdugang han kulang nga impormasyon ngadto hinin mga artikulo.
--Harvzsf 00:55, 28 July 2005 (UTC)
Havz,
Maupay ini nga im binuhat! Kulang pa hiya pero, sige la, hihinay-hinayan ta la ini. --203.215.113.220 09:47, 28 July 2005 (UTC)volts


text:
Arkohol
An mga arkohol o alkohól[1] amo an mga organic compound nga hinimo tikang ha grupo alkyl nga may usa o labaw ha usa nga mga grupo hydroxyl (-OH) nga nakadukot ha mga atoma karbon.
Mga Alkohol[igliwat | edit source]
Mga Gamit[igliwat | edit source]
Daramo an pinaggagamitan san alkohol. Mahihiagian ini sa mga irimnun (alak), gamit bilang fuel, ngan daramo na mga seyentipiko, medikal ngan indutriyal na gamit.
Alkoholik na irimnun
May ada 1–50% ethanol by volume an mga alkoholik na irimnun, ngan ginkukunsumo ini sa tawo tikang pa sadton pre-historic time. An iba na alkohol sugad san 2-methyl-2-butanol ngan Y-hydroxybutyric acid ginkukunsumo liwat san ira psychoactive na epekto.
Antifreeze
An 50% v/v (by volume) na solusyon san ethylene glycol sa tubig ginagamit bilang antifreeze.
Antiseptics
Ginagamit an ethanol na antiseptic para pag-disinfect sa panit antes turokan sa injection, kaupod an iodine. Nauuso liwat an mga ethanol-based na sabon sa mga restaurant ngan alcohol-based na hand sanitizers.
Fuel
An mga alkohol sugad san ethanol ngan methanol ginagamit bilang fuel, ug ginhahalo san gasolina na tinatawag naman na gasohol.
Preservative
Ginagamit an alkohol bilang preservative para sa mga specimens sa syensya ngan medisina.
Solvent
Daramo an pinaggagamitan san alkohol sa industriya ngan syensya bilang reagent ngan solvent. Gamit an alkohol bilang sangkap san paghimo sin daramo na produkto sugad san mga bulong, pahumot, vegetable essences sugad san vanilla.
Mga kasarigan[igliwat | edit source]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 9.


text:
Minalayo
- Diri ini angay igkalipat han Minalaynon nga pinulongan, nga usa nga Binisaya nga pinulongan ha Katundan nga Kabisay-an
An Minalayo in uska yinakanan ha banay Austronesyano. Ini in usa ha upat nga buhatanon nga yinakanan ha Singapura, ngan uska panbuhat nga yinaknan ha Sinirangan Timor, nahitabo tungod han pagdumara han Indonesya ha sulod han labaw han karuhaan ka tuig. Ini in tuminongnong nga ginyayaknan han 40 milyones nga katawhan ha sulod han estrecho han Malacca, lakip han mga baybayon han Rawis Malay han Malaysia ngan salatan nga Thailandya, lalawigan han Riau, an sinirangan nga baybayon han Sumatra ngan an Kapuropod-an Riau ha Indonesya, nga naging tuminongnong nga yaraknon han Jakarta ngan bahin han katundan nga baybayon nga Sarawak ngan Kalimantan ha Borneo.


text:
Cartago (probinsya)
An Cartago usa nga probinsya o lalawigan han Costa Rica. Nahamutang ini ha butnga nga dapit han nasod. An mga nagsasapit nga mga probinsya amo an Limón ha sidlangan ngan San José ha katundan. Cartago an kapital hini ngan ini nga syudad amo an kasanhi nga kapital nga syudad han Costa Rica. Naglalakip an probinsya hin kahaluag nga mga 3,124.61 ka km² ngan mayda ini populasyon nga 461,163.
Admininistratiba nga pagbahinbahin[igliwat | edit source]
Ginbahinbahin an probinsya han Cartago ngadto hin walo (8) nga mga kanton ngan kap-atan kag pito (47) nga mga distrito. An mga kanton ngan an ira mga kabesera amo an:


text:
Alemanya Nazi
An Alemanya Nazi amo an impormal nga ngaran nga ginhatag ha Alemanya han 1933 ngadto ha 1945. Amo ini an panahon nga kan Adolf Hitler partido Nazi amo an nagkakapot ha Alemanya.
Kasaysayan[igliwat | edit source]
Gintikangan[igliwat | edit source]
Nagkuri oraora an ekonomiya han Alemanya kahuman san World War I, tungod san san maga baraydan sini sa reparations na kinahanglan nira bayaran sigun san 1919 Treaty of Versailles. Nag-imprinta an gobyerno sin kwarta pambayad sa kanra war debt na nagresulta san hyperinflation ngan ginsundan naman san paghitaas san mga presyo san mga paraliton, economic chaos, ngan mga food riots.[1] San wara pakabayad an gobyerno san reparations sadton Enero 1923, Gin-okupahan san mga Pranses na sundalo an mga industrial na lugar san Alemanya sa ligid san Ruhr. Nagresulta ini san darako na civil unrest.[2]
Mga kasarigan[igliwat | edit source]
- ↑ Evans 2003, p. 103–108.
- ↑ Evans 2003, pp. 186–187.


text:
Talaan hin mga Mangulo han Pilipinas
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Ini in kumpleto nga talaan o lista hin mga Presidente o Mangulo han Pilipinas nga amo an napulo kag upat (14) nga mga nangulo hin estado ha kaagi han Pilipinas. Naglalakip ini nga lista hin mga Presidente nga gin-inagurar nga Presidente han Pilipinas katapos han ratipikasyon hin konstitusyon nga nagklaro pagdeklara han pagkaada han Pilipinas.
Para han mga namuno han Pilipinas ugsa han ratipiskasyon han 1899 nga Batakang-Balaod, kitaa iton Kapitan-Heneral han Pilipinas. Para han mga namuno han Pilipinas ugsa han ratipikasyon han 1935 nga konstitusyon, kitaa iton Gobernador-Heneral han Pilipinas.
Tigamni nga an mga Presidente ha ilarom han Mankomunidad han Pilipinas (Philippine Commonwealth) ilarom han Amerikano nga pagdumara, ngan an kanan Ikaduha nga Republika iginsisiring nga puppet nga gobyerno han Hapones dida han Gyera Pankalibotan II.
Sulod
Leyenda[igliwat | edit source]
Katipunan Kalibapi (Ginpanguna han Hapones) Nacionalista Liberal Kilusang Bagong Lipunan Partido Demokratiko Pilipino-Lakas ng Bayan Lakas-CMD/Lakas-Kampi-CMD Laban ng Makabayang Masang Pilipino
Talaan hin mga Mangulo[igliwat | edit source]
Mga Tigaman[igliwat | edit source]
- ↑ Nagtikang an panahon-hin-pag-alagad han pag-inagruar han Malolos nga Republika, nga ginkikita nga amo an Syahan nga Republika nga Pilipinhon.
- ↑ Natapos an panahon-hin-pag-alagad han paghurar ni Aguinaldo hin pagsunod han Estados Unidos katapos han iya kadakop ha Palanan, Isabela.
- ↑ Gintukod ni Andrés Bonifacio ngan hin iba dida han Hulyo 7, 1892; ginbalhin ngadto hin rebolusyonaryo nga kagamhanan ni Bonifacio han Agosto 24, 1986; komo kagamhanan, opisyal nga ginsaliwanan han rebolusyonaryo nga kagamhanan ha Tejeros han Marso 22, 1897 - bisan man kon mayda mga sektor nga waray sinmugot hin pagbulig; komo usa nga organisasyon, ginwara hin opisyal ni Emilio Aguinaldo han Hulyo 15, 1898
- ↑ Namatay tungod hin tuberculosis ha Saranac Lake, New York.
- ↑ Natapos an panahon-hin-pag-alagad han iya pagdisolver han Republika nga Pilipinhon han katapos han pag-surender han mga puwersa nga Hapones ngadto han mga Amerikano han Gyera Pangkalibotan II.
- ↑ Ha pagtikang usa nga Nacionalista, kundi napili han Nasodnon nga Katitirok ha ilarom han pagdumara han Hapones. An ngatanan nga mga partido gindugtong ha ilarom han mga Hapones nga maghimo han Kalibapi, nga diin an ngatanan nga mga opisyales api.
- ↑ Namatay tungod hin pag-atakar ha kasingkasing ha Clark Air Base.
- ↑ Namatay hin pag-crash hin idro ha Bukid Manunggal, Sugbo.
- ↑ Ginpa-iwas tikang ha poder han 1986 nga Rebolusyon han Gahom hin Katawhan.
- ↑ Nagsaka ha pagkamangulo ha pag-angkon hin pagdaog dida han gin-awayan nga 1986 nga snap nga pinili-ay.
- ↑ Ginpa-iwas tikang ha poder katapos han pagdeklara han Labaw nga Hukmanan nga hi Estrada nagbiya tikang ha puwesto, ngan tungod hini bakante an ofisyo hin pagkamangulo, katapos han 2001 nga EDSA nga Rebolusyon.
Mga estadistika[igliwat | edit source]
- Mga Sugbong-Mangulo nga nagsunod ha pagka-Mangulo
- Sergio Osmeña (1944)
- Elpidio Quirino (1948)
- Carlos P. Garcia (1957)
- Gloria Macapagal-Arroyo (2001)
- Mga Mangulo nga na napili hin otro ha pinili-ay
- Manuel L. Quezon (1941)
- Ferdinand Marcos (1969, 1981, 1986)
- Mga Mangulo nga napili ha pinili-ay samtang nagsisirbe han nahabilin nga panahon-hin-pag-alagad han nanguna
- Elpidio Quirino (1949)
- Carlos P. Garcia (1957)
- Gloria Macapagal-Arroyo (2001)
Mga kasarigan[igliwat | edit source]
Kitaa Gihapon[igliwat | edit source]


text:
Sistema Metriko
An sistema metriko in kanasoran ninapulo nga sistema hin panukol nga nagtikang base han mètre des archives ngan an kilogramme des archives nga ginpakikila han Fransya ha in 1799. Ha paglabay han mga tuig, an pankasayoran han metro ngan an kilogramo in ginpino ngan an sistema metriko in nahisumpay ha paglalakip han damo pa nga mga sukol. Bisan pipira nga kaibhan han sistema metriko an gumawas ha urhi nga ika 20 ngan unhan nga ika 20 gatostuig, an termino in yana agsob gingagamit nga sinonimo han "Kanasodnon Sistema han mga Panukol" - an buhatanon nga sistema han panukol han haros ngatanan nga nasod ha kalibutan.
An Estados Unidos nala an nabibilin nga industriyalisado nga nasod nga diri nagamit han sistema metriko han iya buhatanon nga sistema han panukol, bisan an paggamit han sistema metriko in binuhatanon nga ginduduso para han paggamit tikang pa han 1866. Bisan an Reino Unido in nagpatapod nga binuhatanon nga paggamit han sistema metriko para han kadam-an nga paggamit nga panukol, diri pa ito kalat nga paggamit didto ngan an nahigaraan nga sistema imperyal pa an kadam-an ngan nakasarang nga paggamit.
Bisan an mga nagpatikang in may-ada panuyuan nga pagkamay-ada hin sistema nga patas-patas nga mahihigamitan han tanan, nasabtan nga kinahanglanon maggamit hin batakan nga yunit ha ilarom han kustodiya han punuan o iba nga ginpadig-onan nga otoridad komo istandarte. Tubtob 1875, an nakapot hini nga batakan yunit han panukol in ginmimintinar han punuan han Fransya han ginparsa ini ha kapunuan nga katig-uban - am Conférence générale des poids et mesures (CGPM). Ginhihingyap yana nga an mga katapusan hini nga mga batakan in igreretiro ha 2014.


text:
Biyograpiya
An Biyograpiya (tikang han Griyego nga mga pulong bios nga nangangahulogan kinabuhi, ngan graphein nga nangangahulogan surat) usa nga genre hin literatura ngan iba nga paagi hin media sugad hin film, nga naha-batakan han mga sinurat nga mga pagsaysay hin mga indibidwal nga mga kinabuhi. Iton biyograpiya puyde nga mahitungod hin tawo nga fiction o non-fiction, ini nga pulong ha kaurogan ginagamit ha pagtawag hin non-fiction. Nalain ini hiton profile o curriculum vitae nga kon diin iton biyograpiya mayda paglantaw hin kumplexidad ngan mayda ginhighlight nga mga dirudilain nga bahin han personalidad upod in mga detalye hin mga nahinabo. It biyograpiya diri la kay lista hin mga butang sugad hin pagkatawo, pag-aram, trabaho, mga relasyon ngan kamatayon. Naghihisgot gihapon ini hiton mga gin-aabat han pag-agi ngan pagtilaw hini nga mga panhinabo.


text:
Sugbo
An Sugbo (kon ha Kinatsila Cebu) usa nga isla-nga-probinsya o lalawigan han Pilipinas nga nahamutangan ha Butnga nga Kabisay-an nga rehiyon. An kapital hini amo an Syudad han Sugbo o Cebu City. Iton Sugbo halaba nga diri-haluag nga isla nga mga 225 ka kim iton kahalaba tikang ha amihanan ngadto ha salatan ngan ginpapalibotan in mga 167 nga gudtigudti nga mga hagrani nga isla, sugad han Isla han Mactan, Bantayan, Daanbantayan, an mga Isla han Camotes, nbp.
Iton Sugbo usa han mga pinakamainuswagon nga mga lalawigan han nasod. An metropolitan nga area han Syudan han Sugbo o Cebu City (nga upod hini nga metropolitan nga area an mga syudad han Mandaue ug Lapu-Lapu) ika-duha la hiton Metro Manila ha kadamo hiton populasyon ha bug-os nga nasod.
Lalawigan han Sugbo
2000 nga census—3,356,137 (gidako-i)
Densidad—660 ha tagsa km² (ika-6 nga gihataasi)
Mga Dagko nga Syudad—3
Mga Komponent nga Syudad—8
Mga Bungto—44
Mga Baranggay—1,203
Mga Distrito ha Kongreso—8†
An Sugbo nahamutangan ha sinirangan han Isla han Negros; ha sinirangan han Sugbo amo an Isla han Leyte ngan ha timugan o habagatan-sinirangan amo an isla ngan probinsya han Bohol. Ginsasapitan an Sugbo han Estrecho han Sugbo ha sinirangan (nahabutnga ini han Sugbo ngan Bohol) ug han Estrecho han Tañon ha katundan (nahabutnga han Sugbo ngan Negros).
An Sugbo ginsisirbisyo-an han Mactan-Cebu International Airport, nga nahamutangan ha Syudad han Lapu-Lapu, mga treinta minutos nga drive tikang ha sentro han Syudad han Sugbo.
Sulod
Heyograpiya[igliwat | edit source]
Nahamutangan an Sugbo ha may butnga han 9°25'N ug 11°15'N nga latitude ngan ha may butnga han 123°13'E ug 124°5'E nga longitude dida ha butnga han kapurupud'an Pilipinhon.
Politikal[igliwat | edit source]
An Sugbo mayda kap-atan kag upat (44) ka bungto ngan siyam (9) ka syudad.
Mga Syudad[igliwat | edit source]
Mga bungto[igliwat | edit source]
Mga Pipira nga Kirita-on[igliwat | edit source]
- Krus ni Magallanes
- Fort San Pedro
- Basilica Minore del Santo Niño
- Magellan shrine
- Lapu-Lapu shrine
- Kapitolyo han Sugbo
- Tulay Marcelo Fernan
Kitaa Gihapon[igliwat | edit source]
Mga Sumpay ha Gawas[igliwat | edit source]
- Opisyal nga Websayt han Gobyerno han Probinsya han Sugbo
- Opisyal nga Websayt han Gobyerno han Syudad han Sugbo
- Sun.Star Cebu Online
- The Freeman News
- Cebu Portal and Visitors Guide
- Dazzling Cebu - What it is now
- VirtualCebu.com - Cebu QTVR and Photos
- LakbayPilipinas.com - Cebu Photos and Travel Guide
- CeBu CeBoom CeBlog - Upbeat on Cebu's Blog
- Cebu Photo Gallery


text:
Firdawsi
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Hakīm Abol-Qāsem Ferdawsī Ṭūsī (Persiano: حکیم ابوالقاسم فردوسی طوسی ) nga kaurugan gihapon ginbabalhin-hin-kasurat nga Ferdowsi-ye Tusi, kilalado gihapon nga Firdawsi (nga puyde gihapon igsurat nga Firdausi, Firdousi, Ferdosi o Ferdusi) (935–1020) amo an sinisiring nga pinakaharangdon nga Persiano nga maniniday. Hiya an nagsurat han Shāhnāma, an nasodnon nga epico han Persia (an yana nga Iran).


text:
Sinirangan nga Apriká
An Sinirangan nga Apriká amo an gisisirangani nga dapit han kontinente han Apriká. Mga nasop nga lakip ha Sinirangan nga Apriká:
- Kenya, Tanzania, ngan Uganda – bulig liwat ha East African Community (EAC)
- Djibouti, Eritrea, Ethiopia, ngan Somalia – agsob ginngangaran liwat nga Sungay han Aprika
- Mozambique ngan Madagascar – danay ginuupod ha Kasalatan nga Aprika
- Malawi, Zambia, ngan Zimbabwe – agsob ginbubulig liwat ha Kasalatan nga Aprika ngan Butnga nga Pederasyon han Aprika Central African Federation
- Burundi ngan Rwanda – kalakip danay ha Butnga nga Aprika
- Comoros, Mauritius, ngan Seychelles – gudti nga mga nasod nga puro ha Kalawdan Indyano
- Réunion ngan Mayotte – mga pangawas nga mga teritoryo han Fransya nga mabibilngan ha Kalawdan Indyano
Ha Heyograpiya, bulig liwat dinhi an Ehipto ngan Sudan ha rehiyon.


text:
Kasaysayan
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An kasaysayan o kaagi amo an pag-aram han naglabay, mahitungod han pagbuhat hin katawhan nga tubtob han yana nga adlaw. Ini nga pag-aram uusa la nga pulong ha iba nga yinaknan sugad pananglitan ha Iningles nga iton pulong history; ha Kinatsila historia ngan ha Tinag-alog kasaysayan. Pero ini nga konsepto duha iton kahubad ha Winaray: kaagi ngan kasaysayan. Ha Winaray, an pulong nga kasaysayan naghahatag hin enfasis han pagsaysay han panhinabo samtang an pulong nga kaagi naghahatag hin enfasis han mga panhinabo mismo.
An KALAYU
Nagtikang an kalayu ha batu u ilimintu nga Magnesium ini in usa nga bato ha bawbaw han tona nga kun ginki-kiskis nag-kakalayu gamit hin kahoy.
An Pilipinas
Umabut an mga Muslim gamit an Vishamin (sarakyan ha kahanginan han mga Mumbai) upud in usa nga singkit an mata nga babayi. Humugdon ngan kumuha hin ulut ha guba. Niyan kay diri nakaka-anak an Muslim, guin kuha-an similya han ulut. Nagburud an babayi, nanganak ngan sunud hadtu kay nahi-ara na an babayi, nakapaburud na an Muslim.
Pag-abut han damu nga panahon. Umabut an Kastila, dumuung ha Homonhon, nakipagisturya kan Rajah Homonhon, para makasulud hira guin tagan an anak niya nga hi Lapu-lapu hin babayi nga dulaw an buhok. Naruyag hi Lapu-lapu sanglit gumikan ngan kumadtu hira ha Limasawa.
Ha Limasawa, Rajah Lima Asawa, waray karuyag hi Magallanes (Magellan) kay damu an asawa. Han iya pag-isug kumadtu hi Magellan ha Sugbu (Cebu) ngan nagtindug hin krus para ig-raysang hi Rajah Limasawa, niyan kay nadiri hi Mactan han iya guinbuhat nagpintsingay hira ansya an kinamatyan ni Magellan.